cyanic-selkie/wikianc huggingface dataset:
കൈപ്പാട് അരി
കൃഷിരീതി
കടലിനോടോ പുഴയോടോ ചേർന്നുള്ള ഉപ്പുരസമുള്ള ചതുപ്പിലാണ് കൈപ്പാട് കൃഷി. ഉപ്പുരസത്തെ അതിജീവിയ്ക്കാൻ കഴിവുള്ള നെല്ലിനങ്ങൾ മാത്രമേ ഇവിടെ കൃഷിചെയ്യാൻ സാധിക്കൂ. ജൈവരീതിയിലാണ് കൈപ്പാട് കൃഷി ചെയ്യുന്നത്. നിലങ്ങളിലെ ആവാസവ്യവസ്ഥയെ ഈ കൃഷിരീതി വളരെ സ്വാധീനിക്കുന്നുണ്ട്. വർഷത്തിൽ ഒറ്റത്തവണയുള്ള നെൽകൃഷി ജൂൺ മുതൽ ഒക്ടോബർ വരെയാണ്. നവംബറിൽ കൊയ്ത്ത്. ശേഷം മത്സ്യകൃഷിയ്ക്കായി നിലം ഉപയോഗിക്കുന്നു. ഏപ്രിലിൽ മത്സ്യങ്ങളെ വിളവെടുത്ത ശേഷം വീണ്ടും നെൽകൃഷി ചെയ്യുന്നു. കോഴിക്കോട്, കണ്ണൂർ, കാസർഗോഡ് ജില്ലകളിലായി നാലായിരത്തിലധികം ഹെക്ടറുകളിലായി കൃഷിചെയ്തിരുന്ന കൈപ്പാട് നിലങ്ങളിൽ പകുതിയിലേറെ ഇന്ന് ഉപയോഗശൂന്യമാണ്.
നെല്ലിനങ്ങൾ
കുതിര്, ഓർക്കയമ, ഓർപ്പാണ്ടി, ഒടിയൻ തുടങ്ങിയ വിത്തിനങ്ങളാണ് പരമ്പരാഗതമായി കൃഷിചെയ്തുവരുന്നത്. ഏഴോം ഒന്ന്, രണ്ട്, മൂന്ന് എന്നീ അത്യുൽപാദനശേഷിയുള്ള വിത്തിനങ്ങൾ കൈപ്പാട് രീതിയിൽ കൃഷിചെയ്യാനായി പുതിയതായി വികസിപ്പിച്ചെടുത്തിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:പരമ്പരാഗത നെല്ലിനങ്ങൾ വർഗ്ഗം:അരി വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
രാജ്ഭവൻ, റാഞ്ചി
ജാർഖണ്ഡ് ഗവർണറുടെ ഔദ്യോഗിക വസതിയാണ് രാജ്ഭവൻ (പരിഭാഷ : ഗവൺമെന്റ് ഹൗസ് ). ജാർഖണ്ഡിലെ റാഞ്ചിയുടെ തലസ്ഥാന നഗരത്തിലാണ് ഇത് സ്ഥിതി ചെയ്യുന്നത്. ജാർഖണ്ഡിന്റെ ഇപ്പോഴത്തെ ഗവർണർ രമേഷ് ബെയ്‌സാണ്.
കെട്ടിടം
രാജ്ഭവൻ പരിസരത്ത് ഓഡ്രി ഹൗസ് ഉണ്ട്. ഇപ്പോൾ ഗവർണറുടെ സെക്രട്ടേറിയറ്റാണ്. ക്യാപ്റ്റൻ ഹന്നിംഗ്ടൺ നേരത്തെ നിർമ്മിച്ചതാണ് ഇത്. 1850-1856 കാലഘട്ടത്തിൽ ഛോട്ടാ നാഗ്പൂർ ഡെപ്യൂട്ടി കമ്മീഷണറായിരുന്നു അദ്ദേഹം.
പൂന്തോട്ടങ്ങൾ
രാജ്ഭവനിൽ നിരവധി പുൽത്തകിടികളും പൂന്തോട്ടങ്ങളുമുണ്ട്. അവയ്ക്ക് ശ്രദ്ധേയമായ വ്യക്തികളുടെ പേരുകൾ നൽകിയിരിക്കൂന്നു.
വർഗ്ഗം:ഝാർഖണ്ഡ്‌ ഗവർണ്ണർമാർ
രാഷ്ട്രപതി ഭരണം
ഭരണഘടനയുടെ 356-ആം വകുപ്പനുസരിച്ച് സംസ്ഥാനഭരണം രാഷ്ട്രപതി ഏറ്റെടുക്കുന്നതിനെയാണ് രാഷ്ട്രപതി ഭരണം എന്ന് വാക്ക് കൊണ്ട് സൂചിപ്പിക്കുന്നത്. ഭരണഘടനാപരമായ ഉത്തരവാദിത്തം വേണ്ട രീതിയിൽ നിർവഹിക്കാൻ ഒരു സംസ്ഥാന ഗവണ്മെന്റിന് കഴിയാതെ വരുമ്പോൾ ഗവണ്മെന്റിനെ പിരിച്ചുവിടാൻ രാഷ്ട്രപതി ഈ അധികാരം ഉപയോഗിച്ചുവരുന്നു. കേരളത്തിൽ ഏഴ് തവണ രാഷ്ട്രപതി ഭരണം ഏർപ്പെടുത്തിയിട്ടുണ്ട്.
അവലംബം
വർഗ്ഗം:ഇന്ത്യയിലെ ഭരണസംവിധാനങ്ങൾ
ചെട്ടിക്കുരുവി
ചെട്ടിക്കുരുവിയുടെ ഇംഗ്ലീഷിലെ പേര് Jungle Prinia എന്നാണ്. ശാസ്ത്രീയ നാമം Prinia sylvatica എന്നുമാണ്.
വിതരണം
ഇന്ത്യൻ ഉപഭൂഖണ്ഡത്തിലും ശ്രീലങ്കയിലും ഇവ കാണപ്പെടുന്നു. തുറന്ന പുല്പ്രദേശങ്ങളിലും കുറ്റിചെടികൾക്കിടയിലും, ചിലപ്പോൾ തോട്ടങ്ങളിലും കാണുന്നു.
വിവരണം
15 സെ.മീ നീളം വരും. ചെറിയ വട്ടത്തിലുള്ള വാലുകൾ, നീളമുള്ള വാലുകൾ, ബലമുള്ള കാലുകൾ, നീളം കുറഞ്ഞ കറുത്ത കൊക്ക്. പൂവനും പിടയും ഒരേ പോലെയാണ്. പ്രജനന കാലത്ത് ചാര നിറം കലർന്ന തവിട്ടു നിറം മുകൾ വശത്തും വെള്ള പുരികവും വാലിന് വെള്ള അരികുകൾ, അടിവശം മങ്ങിയ വെള്ള നിറം.
ഭക്ഷണം
പ്രാണികളാണ് പ്രധാന ഭക്ഷണം.
പ്രജനനം
കുറ്റിക്കാടുകളിലൊ പൊക്കംകൂടിയ പുല്ലുകൾക്കിടയിലൊ ഉണ്ടാക്കുന്ന കൂട്ടിൽ 3-5 മുട്ടകളിടും.
പവൻ കല്യാൺ
ഒരു ഇന്ത്യൻ ചലച്ചിത്ര നടനും, രാഷ്ട്രീയ നേതാവും, സംവിധായകനും, തിരക്കഥകൃത്തും, സ്റ്റണ്ട് കോർഡിനേറ്റരും, പരോപകാരിയുമാണ് പവൻ കല്യാൺ. ഇദ്ദേഹം തെലുങ്ക് ചലച്ചിത്ര മേഖലയിൽ പവർ സ്റ്റാർ എന്നാണ് വിശേഷിപ്പിക്കുന്നത്. നടനും രാഷ്ട്രീയക്കാരനുമായ ചിരഞ്ജീവിയുടെ ഇളയ സഹോദരനാണ് കല്യാൺ, 1996-ൽ പുറത്തിറങ്ങിയ അക്കട അമ്മായി ഇക്കട അബ്ബായി എന്ന ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്. 1998-ൽ അദ്ദേഹം അഭിനയിച്ച തോളി പ്രേമം, ആ വർഷം തെലുങ്കിലെ മികച്ച ഫീച്ചർ ചിത്രത്തിനുള്ള ദേശീയ ചലച്ചിത്ര അവാർഡ് നേടി.
അവലംബം
വർഗ്ഗം:തെലുഗ് ചലച്ചിത്രനടന്മാർ
കോൺവോൾവുലേസിയേ
ഏതാണ്ട് 60 ജാതികളിലായി 1600 ഓളം സ്പീഷിസുകൾ ഉൾകൊള്ളൂന്ന ഒരു സസ്യകുടുംബമാണ് കോൺവോൾവുലേസിയേ. മരങ്ങളും കുറ്റിച്ചെടികളും ഒക്കെ ഉൾക്കൊള്ളുന്നുണ്ടെങ്കിലും ഇതിലെ മിക്കവാറും അംഗങ്ങളും വള്ളിച്ചെടികളാണ്. കേരളത്തിൽ പൊതുവേ കാണപ്പെടുന്ന അടമ്പ്, മഞ്ഞപ്പൂവള്ളി, കലംബി വിവിധയിനം മോർണിങ്ങ് ഗ്ലോറികൾ, കൃഷ്ണബീജം എന്നിവ ഈ സസ്യകുടുംബത്തിൽ‌ പെടുന്നവയാണ്.
പാലക്കാടൻ മട്ട
thumb|250px|പാലക്കാടൻ മട്ട ഭൂമിശാസ്ത്രപരമായ പ്രത്യേകതകകൊണ്ട് ഭൂപ്രദേശസൂചികയിൽ ഇടം പിടിച്ചിട്ടുള്ള കേരളത്തിൽ നിന്നുള്ള ഒരു ഉത്പന്നമാണ് പാലക്കാടൻ മട്ട. വളരെ സ്വാദിഷ്ഠമായതും ചുവന്നനിറത്തോടുകൂടിയതുമായ അരിയാണ് പാലക്കാടൻ മട്ട. പാലക്കാടൻ മട്ട ഫാർമേഴ്സ് പ്രൊഡ്യൂസേഴ്സ് കമ്പനി ലിമിറ്റഡ് ആണ് ഭൂപ്രദേശസൂചികാപ്രകാരം ഇത് രജിസ്റ്റർ ചെയ്തിരിക്കുന്നത്.
നെല്ലിനങ്ങൾ
ആര്യൻ, അരുവക്കാരി, ചിറ്റേനി, ചെങ്കഴമ, ചെറ്റാടി, തവളക്കണ്ണൻ, ഇരുപ്പൂ, വട്ടൻ ജ്യോതി, കുഞ്ഞുകുഞ്ഞു്, പൂച്ചെമ്പൻ എന്നിവയാണ് പാലക്കാടൻ മട്ട അരിയുണ്ടാക്കാനുപയോഗിക്കുന്ന പ്രധാന നെല്ലിനങ്ങൾ.
അവലംബം
വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:അരി വർഗ്ഗം:ഭൗമസൂചിക പദവി ലഭിച്ച കേരളത്തിലെ ഉൽപ്പന്നങ്ങൾ
ചുണ്ണാമ്പുമരം
പശ്ചിമഘട്ടതദ്ദേശവാസിയായ ഒരു വൃക്ഷമാണ് ചുണ്ണാമ്പുമരം. . പമ്പരം എന്നും പേരുള്ള ഈ മരം പശ്ചിമഘട്ടത്തിൽ എല്ലായിടത്തും കാണപ്പെടുന്നു. 1200 മീറ്റർ വരെ ഉയരമുള്ള നിത്യഹരിതവനങ്ങളിൽ അടിക്കാടുകളായി ആണ് ഇവ ഉണ്ടാവുക. ഔഷധഗുണമുണ്ട്. തേനാടൽ, കൊളവഞ്ചി എന്നും പേരുകളുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ഹീമോലിംഫ്
പുൽച്ചാടി
പുൽച്ചാടികളിൽ കുഴൽരൂപ ഹൃദയമാണുള്ളത്. ഇത് ശരീരത്തിന്റെ ഡോർസൽ ഭാഗത്തായി സ്ഥിതിചെയ്യുന്നു. ഹീമോസീൽ എന്ന ഭാഗത്താണ് ഹീമോലിംഫ് ദ്രവമുള്ളത്. ഹീമോസീൽ എന്ന ഈ ഭാഗത്തെ അറകളായും (chamber) ചാലുകളായും (Sinus) വേർതിരിച്ചിരിക്കുന്നു. ഹീമോസീൽ എന്ന ഭാഗത്തെ സൈനസുകളിലേയ്ക്ക് ഹൃദയം ഹീമോലിംഫിനെ പമ്പുചെയ്യുന്നു. ഈ സൈനസുകളിലാണ് ഹീമോലിംഫുമായും ശരീരകലകളുമായും പദാർത്ഥകൈമാറ്റം നടക്കുന്നത്. ശരീരത്തിലെ പേശികളുടെ സവിശേഷ സങ്കോചഫലമായി ഈ ഹീമോലിംഫിനെ മുകൾഭാഗത്തെ ഡോർസൽ സൈനസിലെത്തിക്കുന്നു. കോപ്പർ അടങ്ങിയ ഹീമോസയാനിൻ എന്ന വർണകം ഓക്സിജനെ സ്വീകരിക്കുമ്പോൾ നീലനിറം കൈവരിക്കുന്നു. അതിനാൽ കശേരുകികളിലെപ്പോലെ, ഹീമോഗ്ലോബിൻ ഓക്സിജനെ സ്വീകരിക്കുമ്പോഴുള്ള ചുവപ്പുനിറം ഹീമോലിംഫിന് ലഭിക്കില്ല. തന്നെയുമല്ല, ഓക്സിജൻ നഷ്ടപ്പെടുമ്പോൾ ഹീമോസയാനിന് ചാരനിറം കൈവരുന്നു. അതിനാൽ പൊതുവേ, ഇത്തരം ജന്തുക്കളിലെ രക്തത്തിന് ചുവപ്പുനിറമില്ല.
ഷഡ്പദങ്ങൾ
ഷഡ്പദങ്ങളുൾപ്പെടെയുള്ള താഴ്ന്നയിനം ആർത്രോപോഡുകളിൽ ഹീമോലിംഫിൽ വർണകങ്ങളില്ല. അവയ്ക്ക് ഓക്സിജൻ ലഭിക്കുന്നത് ശരീരത്തിലെമ്പാടും വലപോലെ വ്യാപിച്ചുകിടക്കുന്ന ട്രക്കിയൽ വ്യൂഹം (ശ്വസനികാവ്യൂഹം) വഴിയാണ്. കൊതുകുകളിലും മറ്റ് പ്രാണികളിലും സ്പർശിനികളായ ആന്റിനയിലേയ്ക്ക് പദാർത്ഥസംവഹനത്തിന് ഹീമോലിംഫ് ആവശ്യമാണ്.
ഹീമോലിംഫിലെ ഘടകങ്ങൾ
ജലവും സോഡിയം, ക്ലോറിൻ, പൊട്ടാസ്യം, മഗ്നീഷ്യം, കാൽസ്യം മുതലായ ലവണങ്ങളും ധാന്യകം, മാംസ്യം, കൊഴുപ്പ് എന്നിവയുമാണ് ഹീമോലിംഫിലെ മുഖ്യരാസഘടകങ്ങൾ. ഓക്സിജനെ സംവഹനം ചെയ്യുന്നതിനുള്ള പ്രധാന വർണകമാണ് ഹീമോസയാനിൻ.
റെഡ്ഡിംഗ്
അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്തിന്റെ വടക്കുഭാഗത്ത് ഷാസ്ത കൗണ്ടിയിൽ സ്ഥിതിചെയ്യുന്നതും കൌണ്ടി ആസ്ഥാനവുമായ ഒരു നഗരമാണ് ഔദ്യോഗികമായി റെഡ്ഡിംഗ് നഗരം എന്നറിയിപ്പെടുന്ന റെഡ്ഡിംഗ്. സാക്രമെന്റോ നദി യോരത്തുടനീളമായി സാക്രമെന്റോ നഗരത്തിനു 162 മൈൽ (261 കിലോമീറ്റർ) വടക്കായും  ഒറിഗൺ അതിർത്തിയിൽ നിന്ന് 120 മൈൽ (190 കിലോമീറ്റർ) തെക്കായുമാണ് ഇതു സ്ഥിതിചെയ്യുന്നത്. നഗരത്തിൽനിന്ന് ഏകദേശം 15 മൈൽ (24 കിലോമീറ്റർ) വടക്കായി സ്ഥിതിചെയ്യുന്ന ഷാസ്ത തടാകത്തിനു സമീപത്തെത്തുന്നതിനുമുമ്പായി, തെക്കു ഭാഗത്തുനിന്നു വടക്ക് ഭാഗത്തേയ്ക്കു പോകുന്ന ഇന്റർസ്റ്റേറ്റ് 5 പാത നഗരത്തെ രണ്ടായി ഛേദിച്ചു കടന്നുപോകുന്നു. 2010 ലെ കണക്കുകൾ പ്രകാരം ഈ നഗരത്തിലെ ആകെ ജനസംഖ്യ 89,861 ആയിരുന്നു. ശാസ്ത കാസ്കേഡ് മേഖലയിലെ ഏറ്റവും വലിയ നഗരമെന്നതോടൊപ്പം സക്രാമെന്റോ, എൽക് ഗ്രോവ്, റോസ്‍വില്ലെ, വക്കാവില്ലെ, ചിക്കോ എന്നിവയ്ക്കു പിന്നിൽ സാക്രമെന്റോ താഴ്വരയിലെ ആറാമത്തെ ഏറ്റവും വലിയ പട്ടണവുമാണിത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
മംഗളവാർത്തക്കാലം
സീറോ മലബാർ സഭയുടെ ആരാധനക്രമവർഷം (ആരാധനവത്സരം, സഭാപഞ്ചാംഗം) അനുസരിച്ച് യേശുവിന്റെ ജനത്തിന് മുന്നോടിയായി വരുന്ന കാലമാണ് മംഗളവാർത്തക്കാലം. റോമൻ (ലത്തീൻ ) കത്തോലിക്കാ റീത്ത് അനുസരിച്ച് വരുന്ന ആഗമനകാലം ഇതിന് സമാനമാണ്. സീറോ മലബാർ സഭയുടെ ആരാധനക്രമവർഷം ആരംഭിക്കുന്നതും മംഗളവാർത്തക്കാലത്തോട് കൂടിയാണ്. അഞ്ചുമുതൽ ആറാഴ്ച വരെ നീണ്ടുനില്കുന്ന മംഗളവാർത്തക്കാലം ആരംഭിക്കുന്നത് നവംബർ 27നും ഡിസംബർ 3നും ഇടക്ക് വരുന്ന ഞായറാഴ്ചയാണ്.
പശ്ചാത്തലം
സീറോ മലബാർ സഭയുടെ ആരാധനക്രമവർഷം യേശുവിന്റെ  രക്ഷാകര ചരിത്രത്തിലെ സംഭവങ്ങളെ കേന്ദ്രീകരിച്ചുള്ളതാണ്. യേശുവിന്റെ ജനനമാണ്‌ രക്ഷാകരചരിത്രത്തിന്റെ ആരംഭം. സുറിയാനി ഭാഷയിൽ സുബാറ(ܕܣܘܼܒܵܪܵܐ) എന്നാണ് മംഗളവാർത്തക്കാലം അറിയപ്പെടുന്നത്. 'അറിയിക്കുക', 'പ്രഖ്യാപിക്കുക' എന്നൊക്കെയാണ് ഈ വാക്കിനർത്ഥം. യേശുവിന്റെ ജനനം ഗബ്രിയേൽ മാലാഖ മറിയത്തെ അറിയിക്കുന്ന ബൈബിൾ ഭാഗമാണ് മംഗള വാർത്ത. ഇതാണ് മംഗളവാർത്തക്കാലത്തിന്റെ അടിസ്ഥാനം. അതോടൊപ്പം തന്നെ സ്നാപക യോഹന്നാന്റെ ജനനത്തെ കുറിച്ചുള്ള മുന്നറിയിപ്പ്, സ്നാപകയോഹന്നാന്റെ ജനനം, എന്നിവയും ഈ കാലഘട്ടത്തിൽ അനുസ്മരിക്കുന്നു.
ഈ കാലത്തിൽ കുർബാന മധ്യേയുള്ള വായനകൾ പ്രപഞ്ചസൃഷ്ടി, ആദിപാപം, ദൈവത്തിന്റെ വാഗ്ദാനം, യഹൂദജനത്തിന്റെ രക്ഷകന്റെ വരവിനായുള്ള കാത്തിരിപ്പ് എന്നിവയും അനുസ്മരിക്കുന്നു. രക്ഷാകര ചരിത്രത്തിൽ യേശുവിന്റെ മാതാവായ മറിയത്തിനുള്ള പങ്കും ഈ കാലത്ത് അനുസ്മരിക്കുന്നു.
ഇരുപത്തഞ്ച് നോമ്പ്
മംഗളവാർത്തക്കാലത്ത് സീറോ മലബാർ ക്രിസ്ത്യാനികൾ അനുഷ്ഠിക്കുന്ന നോമ്പാണ്‌ ഇരുപത്തഞ്ച് നോമ്പ്. ഡിസംബർ 1 മുതൽ 25 വരെ നീണ്ടു നിൽക്കുന്ന 25 ദിവസത്തെ നോമ്പ് ആയതിനാൽ ഇതിനെ ഇരുപത്തഞ്ച് നോമ്പ് എന്ന് വിളിക്കുന്നു. ആത്മപരിശോധനക്കുള്ള അവസരമായിട്ടാണ് ഈ നോമ്പിനെ ഇന്നും കാണുന്നത്.
മംഗളവാർത്തക്കാലത്തെ ഞായറാഴ്ചകൾ
മംഗളവാർത്തക്കാലത്തെ ഓരോ ഞായറാഴ്ചകളിലും സീറോ മലബാർ സഭ താഴെ പറയും വിധമുള്ള സംഭവങ്ങളാണ് അനുസ്മരിക്കുന്നത്.
പ്രധാന ദിനങ്ങൾ
മംഗളവാർത്തക്കാലത്തെ പ്രധാന ദിനങ്ങൾ താഴെ പറയുന്നവയാണ്.
അവലംബം
വർഗ്ഗം:ക്രൈസ്തവസഭ ആരാധനക്രമം
മെഹ്താബ് ബാഗ്
മെഹ്താബ് ബാഗ് (ഹിന്ദി: मेहताब बाग़, ഉർദു: مہتاب باغ, വിവർത്തനം: മൂൺലൈറ്റ് ഗാർഡൻ)വടക്കേ ഇന്ത്യയിലെ ആഗ്രയിൽ സ്ഥിതിചെയ്യുന്ന ഒരു 'ചാർബാഗ്' സമുച്ചയമാണ്. യമുന നദിയുടെ മറുകരയിൽ താജ് മഹൽ സമുച്ചയത്തിന് വടക്ക് ഭാഗത്തായി വെള്ളപ്പൊക്ക സമതലത്തിലാണ് മെഹ്താബ് ബാഗ് സ്ഥിതി ചെയ്യുന്നത്. ചതുരാകൃതിയായ ഈ പൂന്തോട്ടസമുച്ചയത്തിന്റെ അളവുകൾ 300x300 മീറ്റർ (980 ft × 980 ft) ആണ്. താജ്മഹലിന്റെ നേരെ എതിർവശത്തായി മെഹ്താബ് ബാഗ് സ്ഥിതിചെയ്യുന്നു. മഴക്കാലത്ത് ഇവിടെ ഭാഗികമായി വെള്ളപ്പൊക്കമുണ്ടാകുന്നു.
ചരിത്രം
താജ് മഹലിന്റെയും ആഗ്ര കോട്ടയുടെയും എതിർവശങ്ങളിൽ യമുനാനദിക്കടുത്ത പതിനൊന്ന് മുഗൾ നിർമ്മിത പൂന്തോട്ടങ്ങളിൽ അവസാനത്തേതാണ് മെഹ്താബ് ബാഗ് ഉദ്യാനം. ആദ്യത്തേത് രാം ബാഗ് ആയിരുന്നു. ഇത് ചക്രവർത്തിയായിരുന്ന ബാബർ (1530) നിർമ്മിച്ചതാണെന്ന് സൂചിപ്പിക്കുന്നു. താജ്മഹൽ നിർമ്മിക്കുന്നതിന് അനുയോജ്യമായ ഒരു സ്ഥലമെന്ന നിലയിൽ യമുനാ നദിക്കരയിലായി വൃത്താകൃതിയിലുള്ള പുൽമേടുകളിൽ നിന്ന് ഒരു സ്ഥലം ഷാജഹാൻ ചക്രവർത്തി കണ്ടെത്തിയിരുന്നു. പിന്നീട് ഈ ഉജ്ജ്വല ഉദ്യാനം മെഹ്താബ് ബാഗ് എന്നാക്കി മാറ്റി. ഫലവൃക്ഷങ്ങളും നാർസിയസ് സസ്യങ്ങളും പൂന്തോട്ടത്തിന്റെ ഭാഗമായി നട്ടുവളർത്തുകയും വൈറ്റ് പ്ലാസ്റ്റർ നടപ്പാതകളും, കുളങ്ങളും, ജലധാരകളും നിർമ്മിക്കപ്പെട്ടു. താജ് മഹലിന്റെ ഒരു അവിഭാജ്യഘടകമായിട്ടാണ് ഈ ഉദ്യാനം രൂപകൽപ്പന ചെയ്തിരിക്കുന്നത്. അതിന്റെ വീതി താജ് മഹലിന്റെ ശേഷിപ്പിന് സമാനമായിരുന്നു. പതിനേഴാം നൂറ്റാണ്ടിലെ ഫ്രഞ്ച് യാത്രക്കാരനായ ജീൻ ബാപ്റ്റിസ്റ്റ് ടാവർനീയറുടെ യാത്രാമധ്യേ പരാമർശിച്ച കഥകളിൽ ഷാജഹാൻ ബ്ലാക്ക് താജ് മഹൽ പണികഴിപ്പിക്കാൻ ഉദ്ദേശിക്കുന്നുവെന്നും എന്നാൽ അദ്ദേഹത്തിന്റെ മകൻ ഔറംഗസേബ് തടവിലാക്കുകയും ചെയ്യുകയായിരുന്നു.1871 -ൽ ഒരു ബ്രിട്ടീഷ് പുരാവസ്തു ഗവേഷകനായ എ. സി. എൽ.കാർലെയിൽ ഒരു പഴയ കുളത്തിന്റെ അവശിഷ്ടങ്ങൾ കണ്ടെത്തുന്നതിനിടയിൽ,  കെട്ടിടത്തിന്റെ അടിത്തറയുടെ പ്രാരംഭ ഘടന ആണതെന്ന് തെറ്റിദ്ധരിച്ചിരുന്നു. അങ്ങനെ കാർലെയിൽ സൈറ്റിലെ ഘടനാപരമായ അവശിഷ്ടങ്ങൾ ശ്രദ്ധിക്കുവാനുള്ള ആദ്യ ഗവേഷകനായിത്തീർന്നു. മോസും ലൈക്കനും പിടിച്ച് കറുക്കുന്നതും കൂടി അദ്ദേഹം ശ്രദ്ധിച്ചു. മെഹ്താബ് ബാഗും താജ് മഹലിന്റെ ചുറ്റുമുള്ള ഭൂമിയും അമെറിന്റെ രാജാവായ രാജാ മാൻ സിംഗ് കച്ചവയുടെ ഉടമസ്ഥതയിലുള്ളതായി തീർന്നു.
കേരള ബ്ലാസ്റ്റേഴ്സ്
ഇന്ത്യൻ സൂപ്പർ ലീഗിൽ കേരളത്തെ പ്രതിനിധികരിക്കുന്ന ഫുട്ബോൾ ക്ലബ്ബാണ്  കേരള ബ്ലാസ്റ്റേഴ്സ് ഫുട്ബോൾ ക്ലബ്. ജവഹർലാൽ നെഹ്റു സ്റ്റേഡിയം, കൊച്ചി ആണ് ഇവരുടെ ഹോം ഗ്രൗണ്ട്.
ഏഷ്യയിലെ ഏറ്റവും കൂടുതൽ ആരാധക പിന്തുണയുള്ള ക്ലബ്ബുകളിലൊന്നാണ് ബ്ലാസ്റ്റേഴ്‌സ്, ഭൂഖണ്ഡത്തിൽ നിന്നുള്ള ഫുട്‌ബോൾ ക്ലബ്ബുകളിൽ ഏറ്റവും വലിയ സോഷ്യൽ മീഡിയ പിന്തുണയും ബ്ലാസ്റ്റേഴ്‌സിന് തന്നെ. ക്ലബ്ബിന്റെ ചിഹ്നത്തിൽ ആന തുമ്പിക്കൈ കൊണ്ട് ഫുട്‌ബോൾ പിടിക്കുന്നു, ഇത് ഫുട്ബോലുമായിയുള്ള കേരളത്തിന്റെ ആഴത്തിലുള്ള ബന്ധത്തെ സൂചിപ്പിക്കുന്നു. ക്ലബ്ബിന്റെ പരമ്പരാഗത കിറ്റിൽ മഞ്ഞ, നീല നിറങ്ങൾ അടങ്ങിയതാണ്, തുടക്കം മുതൽ തന്നെ ക്ലബിന്റെ പ്രാഥമിക നിറവും ഐഡന്റിറ്റിയും മഞ്ഞയാണ്.
ലഘുചിത്രം|303x303ബിന്ദു|2016 Season Official T shirt Inauguration
ആരാധക കൂട്ടായ്മ
കേരളാ ബ്ലാസ്റ്റേർസ് ആരാധക കൂട്ടായ്മയാണ് മഞ്ഞപ്പട കേരള ബ്ലാസ്റ്റേഴ്സ് ഫാൻസ്.
ഇന്ത്യൻ സൂപ്പർ ലീഗിലെ ഏറ്റവും വലിയതും സജീവവുമായ ആരാധക ഗ്രൂപ്പുകളിൽ ഒന്നാണ് മഞ്ഞപ്പട.
മുൻ താരങ്ങൾ
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 ഡേവിഡ് ജെയിംസ്
🇦🇺 ജോർദാൻ മുറേ
🇨🇦 ഇയെയിൻ ഹ്യൂം
🇮🇳 സുശാന്ത് മാത്യു
സ്റ്റീഫെൻ പിയർസണ്
🇧🇷 പെഡ്രോ ഗുസ്മോ
ജേമി മക്കാലിസ്റ്റർ
കോളിൻ ഫാൽവി
ജോസു കരിയസ്
🇳🇬 പെൻ ഒാർജി
🇦🇺 ആൻഡ്രു ബാരിസിച്ച്
🇮🇳 മിലാഗ്രെസ് ഗൊൻസാലെസ്
🇮🇳 റെനെഡി സിങ്
🇮🇳 ഗോഡ്‌വിൻ ഫ്രാങ്കോ
ലൂയിസ് ബാരെറ്റൊ(വിക്ടർ പുള്ഗ)
ആരോൺ ഹ്യൂസ്
🇫🇷സെഡ്രിക് ഹെങ്ബർട്ട്
🇮🇸ഗുഡ്ജോൺ ബാൾഡ്വിൻസൺ
നിലവിലെ സാങ്കേതിക അംഗങ്ങൾ
{| class="wikitable" !
സ്ഥാനം
! പേര്
പുറം കണ്ണികൾ
വർഗ്ഗം:കേരളത്തിലെ ഫുട്ബോൾ ക്ലബ്ബുകൾ വർഗ്ഗം:കേരള ബ്ലാസ്റ്റേഴ്സ് വർഗ്ഗം:ഇന്ത്യൻ സൂപ്പർ ലീഗ് ടീമുകൾ വർഗ്ഗം:ഇന്ത്യയിലെ ഫുട്ബോൾ ക്ലബ്ബുകൾ
അമാബി
അമാബിക്കോ അല്ലെങ്കിൽ അമാഹിക്കോയുടെ (ജപ്പാനീസ്: アマビコ, アマヒコ, 海彦, 尼彦, 天日子, 天彦, あま彦), ഒരു വകഭേദം അല്ലെങ്കിൽ അക്ഷരത്തെറ്റായി അമാബി അല്ലെങ്കിൽ അമാഹിക്കോ-നിഡോ (尼 彦 彦) എന്നുമറിയപ്പെടുന്നു. കൂടാതെ വിവിധ ഉദാഹരണങ്ങളിൽ മിക്കവാറും മൂന്ന് അല്ലെങ്കിൽ നാല് കാലുകളോ ഉള്ളതായി പലതരത്തിൽ ചിത്രീകരിച്ചിരിക്കുന്ന ഒരു പ്രാവചനിക മൃഗമാണ്. കമന്റേറ്റർമാരുടെ അഭിപ്രായത്തിൽ കുരങ്ങനേപ്പോലുള്ള, (sometimes torso-less) ദാരുമ പാവ പോലുള്ള, പക്ഷി പോലുള്ള, അല്ലെങ്കിൽ മത്സ്യം പോലുള്ള സാമ്യം ഇതിന് കാണപ്പെടുന്നു.
ഈ വിവരങ്ങൾ സാധാരണയായി ചിത്രീകരിച്ച വുഡ്ബ്ലോക്ക് പ്രിന്റ് ബുള്ളറ്റിനുകൾ (കവറാബൻ) അല്ലെങ്കിൽ ലഘുലേഖകൾ (സുരിമോനോ) അല്ലെങ്കിൽ കൈകൊണ്ട് വരച്ച പകർപ്പുകൾ എന്നിവയുടെ രൂപത്തിലാണ് പ്രചരിപ്പിച്ചത്. 1846 തീയതിയിൽ അടയാളപ്പെടുത്തിയ ഒരു പ്രിന്റിലാണ് അമാബിയെ ചിത്രീകരിച്ചിരിക്കുന്നത്. 1844 ലെ കൈകൊണ്ട് വരച്ച ലഘുലേഖ കണ്ടെത്തുന്നതുവരെ അമാബിക്കോയ്ക്ക് മുമ്പുള്ള അമാബിയോടുള്ള സാക്ഷ്യപ്പെടുത്തൽ അറിയില്ലായിരുന്നു.
അമാബി / അമാബിക്കോ ഗ്രൂപ്പിനുള്ളിൽ‌ തരംതിരിക്കാത്ത സമാനമായ മറ്റ് യോഗെൻ‌ജു (予 言) ഉണ്ട്, ഉദാ. ആറി (ア エ).
ഐതിഹ്യം
ഐതിഹ്യമനുസരിച്ച്, ഒരു അമാബി 1846 മെയിൽ ഹിഗോ പ്രവിശ്യയിൽ പ്രത്യക്ഷപ്പെട്ടു എന്ന് പറയപ്പെടുന്നു. രാത്രിയിൽ തിളങ്ങുന്ന ഒരു വസ്തുവായി കടലിൽ കാണാം എന്ന് വിശ്വസിക്കപ്പെടുന്നു. ഒരിക്കൽ ഒരു ഉദ്യോഗസ്ഥൻ ഇതിനെ കണ്ടുവെന്നും അത് ഉദ്യോഗസ്ഥനെ അഭിസംബോധന ചെയ്തുകൊണ്ട്, അത് സ്വയം ഒരു അമാബിയാണെന്ന് പറയുകയും ചെയ്തുവെന്നും ഒരു ഐതിഹ്യം ഉണ്ട്. അവിടെ അത് ഒരു പ്രവചനം നടത്തി: "നല്ല വിളവെടുപ്പ് ഈ വർഷം മുതൽ ആറുവർഷം തുടരും; രോഗം പടർന്നാൽ, എന്റെ ഒരു ചിത്രം വരച്ച്, രോഗബാധിതരായവരെ ആ ചിത്രം കാണിച്ചാൽ, അവരെ സുഖപ്പെടുത്താം". പിന്നീട് അത് കടലിലേക്ക് മടങ്ങി എന്നുമാണ് വിശ്വാസം.
ലഘുചിത്രം|288x288ബിന്ദു| അമാബി ലഘുചിത്രം|200x200ബിന്ദു| അമാബി
കോവിഡ് -19
ലഘുചിത്രം|200x200ബിന്ദു|കാൻസെൻ കകുഡായ് ആരോഗ്യ, തൊഴിൽ, ക്ഷേമ മന്ത്രാലയത്തിന്റെ കോവിഡ് -19നോട് അനുബന്ധിച്ചുള്ള  പോസ്റ്റർ. COVID-19 പകർച്ചവ്യാധിയുടെ സമയത്ത്, ജപ്പാനിലെ ട്വിറ്ററിൽ അമാബി ഒരു ജനപ്രിയ വിഷയമായി. മംഗ ആർട്ടിസ്റ്റുകൾ അവരുടെ അമാബിയുടെ കാർട്ടൂൺ പതിപ്പുകൾ സമൂഹമാധ്യമങ്ങളിൽ പ്രസിദ്ധീകരിച്ചു.
ഇതിഹാസം
ഐതിഹ്യമനുസരിച്ച്, എഡോ കാലഘട്ടത്തിലെ കോക-3 വർഷത്തിൽ (1846 മെയ് പകുതിയോടെ) നാലാം മാസത്തിന്റെ മധ്യത്തിൽ, ഹിഗോ പ്രവിശ്യയിൽ (കുമാമോട്ടോ പ്രിഫെക്ചർ) ഒരു അമാബി പ്രത്യക്ഷപ്പെട്ടു. കടലിൽ തിളങ്ങുന്ന ഒരു വസ്തു കാണപ്പെട്ടു, മിക്കവാറും രാത്രിയിൽ. നഗരത്തിലെ ഉദ്യോഗസ്ഥൻ കടലിൽ പോയി അന്വേഷിക്കുകയും അമാബിയെ കാണുകയും ചെയ്തു. ഈ ഉദ്യോഗസ്ഥൻ തയ്യാറാക്കിയ രേഖാചിത്രം അനുസരിച്ച്, ഇതിന് നീളമുള്ള മുടിയും, പക്ഷിയുടെ ബില്ല് പോലെയുള്ള വായയും, കഴുത്ത് മുതൽ താഴേയ്ക്ക് ചെതുമ്പൽ കൊണ്ട് പൊതിഞ്ഞതും മൂന്ന് കാലുകളുള്ളതുമാണ്. ഉദ്യോഗസ്ഥനെ അഭിസംബോധന ചെയ്ത്, അത് ഒരു അമാബിയാണെന്ന് സ്വയം തിരിച്ചറിയുകയും തുറന്ന കടലിലാണ് താമസിക്കുന്നതെന്ന് അവനോട് പറയുകയും ചെയ്തു. അത് ഒരു പ്രവചനം തുടർന്നു: "നല്ല വിളവെടുപ്പ് നടപ്പുവർഷം മുതൽ ആറ് വർഷത്തേക്ക് തുടരും; [എ] രോഗം പടർന്നാൽ, എന്റെ ചിത്രം വരച്ച് അസുഖമുള്ളവരെ എന്റെ ചിത്രം കാണിക്കുക." പിന്നീട് അത് കടലിലേക്ക് മടങ്ങി. കഥ അച്ചടിച്ചത് കവരബാനിലാണ് [ജാ] (വുഡ്ബ്ലോക്ക്-പ്രിൻറഡ് ബുള്ളറ്റിനുകൾ), അവിടെ അതിന്റെ ഛായാചിത്രം അച്ചടിച്ചു, അങ്ങനെയാണ് ഈ കഥ ജപ്പാനിൽ പ്രചരിച്ചത്
ഒഡാനി കാസിൽ
ജപ്പാനിലെ ഷിഗ പ്രിഫെക്ചറിൽ, ഇപ്പോൾ നാഗാഹാമ നഗരത്തിന്റെ ഭാഗമായ മുൻ പട്ടണമായ കൊഹോകുവിൽ സ്ഥിതി ചെയ്യുന്ന സെൻഗോകു കാലഘട്ടത്തിലെ മലമുകളിലെ ഒരു ജാപ്പനീസ് കോട്ടയാണ് ഒഡാനി കാസിൽ (小谷城, Odani-jō). അവശിഷ്ടങ്ങൾ മാത്രമാണ് ഇന്ന് അവശേഷിക്കുന്നത്. ഇത് അസായി വംശത്തിന്റെ അഭയകേന്ദ്രമായ കോട്ടയായിരുന്നു. അതിന്മേൽ നിർമ്മിച്ച പർവതം അജയ്യമായി കണക്കാക്കപ്പെട്ടിരുന്നു. 1573-ൽ, ജെങ്കി, ടെൻഷോ കാലഘട്ടത്തിൽ (ഒഡാനി കാസിൽ ഉപരോധം) ഒഡാ നോബുനാഗയുടെ ഉപരോധസമയത്ത് ഈ കോട്ട വീണു. ഇതിന്റെ അവശിഷ്ടങ്ങൾ 2005 മുതൽ ഒരു ദേശീയ ചരിത്ര സ്ഥലമായി സംരക്ഷിക്കപ്പെടുന്നു.
അവലോകനം
കസുഗയാമ കാസിൽ, നാനാവോ കാസിൽ, കണ്ണോൻജി കാസിൽ, ഗസ്സാന്റോഡ കാസിൽ എന്നിവയ്‌ക്കൊപ്പം ജപ്പാനിലെ ഏറ്റവും വലിയ അഞ്ച് പർവത കോട്ടകളിൽ ഒഡാനി കാസിൽ കണക്കാക്കപ്പെടുന്നു. കോട്ടയുടെ പ്രധാന വിസ്തീർണ്ണം 800 മീറ്ററിലധികം നീളമുള്ളതാണ്. ചുറ്റുമുള്ള പർവതനിരകളിലെ അതിരുകടന്ന കോട്ടകളാൽ, മൊത്തം വിസ്തീർണ്ണം ഒരു ചതുരശ്ര കിലോമീറ്ററിൽ കൂടുതലാണ്.
ചരിത്രം
നാൻബോകു-ചോ കാലഘട്ടത്തിൽ, വടക്കൻ ആമി പ്രവിശ്യ (ആധുനിക ഷിഗ പ്രിഫെക്ചർ) ആഷികാഗ ഷോഗുണേറ്റിന്റെ സാമന്തരായ ക്യോഗോകു വംശത്തിന്റെ നിയന്ത്രണത്തിലായിരുന്നു. എന്നിരുന്നാലും, ക്യോട്ടോയുടെ സുഖസൗകര്യങ്ങൾ ആസ്വദിക്കാനും ഷോഗുണേറ്റിന്റെ ആന്തരിക രാഷ്ട്രീയത്തിൽ ഏർപ്പെടാനും പിന്നിൽ നിൽക്കുമ്പോൾ പ്രതിനിധിയെ ഉപയോഗിച്ച് ഭരിക്കാൻ ക്യോഗോകു ഇഷ്ടപ്പെട്ടു. തൽഫലമായി, അവരുടെ അധികാരം ക്രമേണ ദുർബലമാവുകയും ചെറിയ അസായ് വംശം പോലുള്ള പ്രാദേശിക പ്രഭുക്കന്മാർക്ക് അധികാരം പിടിച്ചെടുക്കാൻ കഴിയുകയും ചെയ്തു. ക്യോഗോകുവിന്റെ പ്രതിനിധി എന്ന നിലയിൽ വടക്കൻ ഓമി നാമമാത്രമായി ആസാമി വംശത്തിന്റെ നിയന്ത്രണത്തിലായിരുന്നു. അസായ് സുകേമാസ 1516 മുതൽ ചെറിയ യുദ്ധപ്രഭുക്കളുടെ ഒരു സഖ്യം രൂപീകരിച്ചു. 1520-ഓടെ ആസാമിയെ പുറത്താക്കാൻ അവർക്ക് കഴിഞ്ഞു. ക്യോഗോകു തകാകിയോയ്ക്ക് ഈ നേട്ടം അംഗീകരിക്കുകയല്ലാതെ മറ്റ് മാർഗമില്ലായിരുന്നു. കൂടാതെ അസായി സുകേമാസയെ ഡെപ്യൂട്ടി ഗവർണറായി നാമകരണം ചെയ്തു. പക്ഷേ ഇത് നാമമാത്രമായ പദവി മാത്രമായിരുന്നു. എല്ലാ ഉദ്ദേശ്യങ്ങൾക്കും ആവശ്യങ്ങൾക്കും വേണ്ടി, വടക്കൻ ഓമിയിൽ അസായി വംശം ഒരു സ്വതന്ത്ര ശക്തിയായി ഉയർന്നുവന്നു. ഈ സമയത്താണ് ഓടാനി കോട്ടയുടെ നിർമ്മാണം ആരംഭിച്ചത്. എന്നിരുന്നാലും, അസായി വംശം ഇപ്പോഴും ദുർബലമായിരുന്നു. 1525-ൽ തെക്കൻ ഓമിയിലെ റോക്കാകു വംശജരുടെ ആക്രമണത്തിന് ശേഷം, സഹായത്തിനായി എച്ചിസെൻ പ്രവിശ്യയിലെ അസകുര വംശത്തിലേക്ക് തിരിയാൻ നിർബന്ധിതരായി. തൽഫലമായി, അസായ് വംശം അസകുരയ്ക്ക് കീഴിലായി. ഇപ്പോഴും ക്യോഗോകു വംശത്തിനെതിരായ നിരന്തരമായ പോരാട്ടത്തെ അഭിമുഖീകരിച്ചു. അവർ പ്രദേശത്തിന്റെ മേലധികാരികത എന്ന അവകാശവാദം ഒരിക്കലും ഉപേക്ഷിച്ചില്ല.
1558-ൽ, അസായി ഹിസാമസയുടെ കീഴിൽ, റോക്കാക്കുവിനോട് ആഭിമുഖ്യം പണയം വയ്ക്കാനും കുറച്ച് പ്രദേശം നൽകാനും വംശം നിർബന്ധിതരായി. കൂടാതെ തന്റെ മകൻ അസായി കടമസയെ റോക്കാക്കു യോഷികറ്റയുടെ മകൾക്ക് വിവാഹം കഴിച്ചുകൊടുക്കുകയും ചെയ്തു. അദ്ദേഹത്തിന്റെ അസംതൃപ്തരായ അകമ്പടിക്കാർ അടുത്ത വർഷം ഹിസാമസയെ വിരമിക്കുന്നതിന് നിർബന്ധിതരാക്കി. അസായി കടമസ വംശ നേതാവായി. ഈ സാഹചര്യത്തിൽ രോഷാകുലരായ റോക്കാക്കു 1560-ൽ 25,000 പേരടങ്ങുന്ന സൈന്യവുമായി ആക്രമിച്ചു. എണ്ണത്തിൽ വളരെ കൂടുതലാണെങ്കിലും, റോക്കാക്കുവിനെ പരാജയപ്പെടുത്താൻ അസായികൾക്ക് കഴിഞ്ഞു. അസായി കടമസ തന്റെ പേര് അസായി നാഗമാസ എന്നാക്കി മാറ്റി. തെക്കൻ ഓമിയിലെയും മിനോ പ്രവിശ്യയിലെയും കൂടുതൽ റോക്കാകു പ്രദേശങ്ങൾ പിടിച്ചെടുക്കാൻ അദ്ദേഹം ആക്രമണാത്മക പ്രചാരണം നടത്തി. അസായി വംശത്തിന്റെ വർദ്ധിച്ച ശക്തിയും അന്തസ്സും ഉപയോഗിച്ച്, ഒഡാനി കോട്ടയും വികസിപ്പിക്കുകയും ശക്തിപ്പെടുത്തുകയും ചെയ്തു. എന്നിരുന്നാലും, തെക്കൻ ഓമിയിലേക്കും മിനോയിലേക്കും വ്യാപിക്കുന്നതിലൂടെ, അസായി ഒഡാ നോബുനാഗയുമായി ഏറ്റുമുട്ടി. തുടക്കത്തിൽ, അസായി നാഗമാസ നൊബുനാഗയുമായി ഒരു സഖ്യം സ്വീകരിക്കാൻ തീരുമാനിക്കുകയും എന്നാൽ നോബുനാഗയും അസകുര വംശവുമായി ഒരു ആക്രമണരഹിത ഉടമ്പടിക്ക് സമ്മതിക്കുമെന്ന വ്യവസ്ഥയിൽ നൊബുനാഗയുടെ ഇളയ സഹോദരി ഒയിച്ചിയെ വിവാഹം കഴിക്കുകയും ചെയ്തു. 1569 ഓഗസ്റ്റിൽ കരാർ ലംഘിച്ച് നോബുനാഗ അസകുറയെ ആക്രമിച്ചു. കനേഗസാക്കിയുടെ ഉപരോധത്തിൽ (1570) അസകുര, അസായി സൈന്യങ്ങൾ നൊബുനാഗയെ ഒരു പിൻസർ പ്രസ്ഥാനത്തിൽ പിടികൂടി പിൻവാങ്ങാൻ നിർബന്ധിച്ചു. നൊബുനാഗ പിന്നീട് ഒരു പുതിയ സൈന്യവുമായി തിരിച്ചെത്തി. തോക്കുഗാവ ഇയാസു തന്റെ സഖ്യകക്ഷിയായി. ഒഡാനി കാസിലിൽ നിന്ന് അഞ്ച് കിലോമീറ്റർ തെക്ക് അനെഗാവ യുദ്ധത്തിൽ, അസായി പരാജയപ്പെടുകയും അവരുടെ പ്രദേശത്തിന്റെ പകുതി നഷ്ടപ്പെടുകയും ഉപരോധിക്കുകയും ചെയ്തു. അസാകുരയുടെ പിന്തുണയോടെ, ഒഡാനി കൊട്ടാരം വളരെക്കാലം നടന്നു. എന്നിരുന്നാലും, നോബുനാഗയുടെ ജനറൽ ടൊയോടോമി ഹിഡെയോഷി, അസായി ജനറൽമാരിൽ നിന്ന് തെറ്റിപ്പോയവരെ സജീവമായി റിക്രൂട്ട് ചെയ്തു. കൂടാതെ ഹിക്കിഡ കാസിൽ ഉപരോധത്തിലും ഇച്ചിജൊദാനി കാസിൽ ഉപരോധത്തിലും അസകുറ സേനയെ പരാജയപ്പെടുത്താൻ കഴിഞ്ഞു. അവരുടെ അസാകുര സഖ്യകക്ഷികളെ ഉന്മൂലനം ചെയ്തതോടെ, അസായിക്ക് യുദ്ധം തുടരുക അസാധ്യമായിരുന്നു. ഹിദെയോഷിയുടെ സൈന്യം കോട്ടയുടെ മൂന്നാമത്തെ ബെയ്‌ലിയിലേക്ക് നുഴഞ്ഞുകയറിയപ്പോൾ, അസായി ഹിസാമസയും അസായി നാഗമാസയും സ്വയം കൊല്ലപ്പെടുകയും കോട്ട വീഴുകയും ചെയ്തു. ബിവാ തടാകത്തിന്റെ തീരത്ത് നാഗാഹാമ കോട്ടയുടെ നിർമ്മാണം പൂർത്തിയാക്കിയപ്പോൾ ഹിഡെയോഷി ഒഡാനി കോട്ടയെ തന്റെ സ്വന്തം കോട്ടയായി ഉപയോഗിച്ചു. ചില കെട്ടിടങ്ങൾ പൊളിച്ച് നീക്കുകയും അതിന്റെ കല്ല് മതിലുകൾ തന്റെ പുതിയ കോട്ടയ്ക്ക് അസംസ്കൃത വസ്തുക്കളായി ഉപയോഗിക്കുകയും ചെയ്തു. നാഗഹാമ കാസിൽ പൂർത്തിയാകുമ്പോൾ, ഹിഡെയോഷി അവിടേക്ക് താമസം മാറ്റുകയും ഒഡാനി കാസിൽ നിർത്തലാക്കുകയും ചെയ്തു.
2006-ൽ ജപ്പാൻ കാസിൽ ഫൗണ്ടേഷൻ ജപ്പാനിലെ മികച്ച 100 കോട്ടകളിൽ ഒന്നായി ഒഡാനി കാസിലിനെ പട്ടികപ്പെടുത്തിയിട്ടുണ്ട്.
അവലംബം
വർഗ്ഗം:ജപ്പാനിലെ നശിപ്പിക്കപ്പെട്ട കോട്ടകൾ വർഗ്ഗം:ജപ്പാനിലെ 100 മികച്ച കോട്ടകൾ വർഗ്ഗം:ജപ്പാനിലെ ചരിത്ര സ്ഥലങ്ങൾ
ജോസഫ് റോത്ത്
ജോസഫ് റോത്ത്, (ജനനം. മോസ ജോസഫ് റോത്ത് 1894 സെപ്റ്റംബർ 2 - 27 മേയ് 1939) ഓസ്ട്രിയൻ-ജൂത പത്രപ്രവർത്തകനും നോവലിസ്റ്റും ആയിരുന്നു. ഫാമിലി സാഗ, രാഡറ്റ്സ്കി മാർച്ച് (1932) എന്നിവ ഓസ്ട്രിയ-ഹംഗേറിയൻ സാമ്രാജ്യത്തിന്റെ അധഃപതനത്തെയും തകർച്ചയെയും കുറിച്ചുള്ള അദ്ദേഹത്തിന്റെ ഏറ്റവും ശ്രദ്ധേയമായ നോവലുകളാണ്. യഹൂദജനതയുടെ ജീവിതത്തെക്കുറിച്ചുള്ള നോവൽ, ഇയ്യോബ് (1930), ഒന്നാം ലോകമഹായുദ്ധാനന്തരം, റഷ്യൻ വിപ്ലവത്തിനുശേഷമുള്ള കിഴക്ക് മുതൽ പടിഞ്ഞാറൻ യൂറോപ്പിൽ നിന്നും യഹൂദ കുടിയേറ്റത്തിന്റെ ഒരു വിചിത്രമായ കണക്ക് കാണിക്കുന്ന അദ്ദേഹത്തിൻറെ സെമിനാൽ പ്രബന്ധം ജുഡൻ അഫ് വാൻഡേർസ്ഷാഫ്റ്റ്" (1927- ൽ ദി വാൻഡറിംഗ് ജ്യൂസ്'' ഇംഗ്ലീഷിലേക്ക് വിവർത്തനം ചെയ്യപ്പെട്ടു) എന്നീ സൃഷ്ടികളിലൂടെ അദ്ദേഹം അറിയപ്പെടുന്നു. ഇരുപത്തൊന്നാം നൂറ്റാണ്ടിൽ രാഡറ്റ്സ്കി മാർച്ചിനെക്കുറിച്ചുള്ള ഇംഗ്ലീഷ് പ്രസിദ്ധീകരണങ്ങളും ബെർലിൻ, പാരീസ് എന്നിവിടങ്ങളിലെ പത്രങ്ങളിൽ നിന്നുള്ള അദ്ദേഹത്തിന്റെ ജേർണലിസത്തിന്റെ ശേഖരങ്ങളും ചേർത്ത് അദ്ദേഹം ഒരു പുനരാവിഷ്കരണം നടത്തി.
ബാഹ്യ ലിങ്കുകൾ
വർഗ്ഗം:1894-ൽ ജനിച്ചവർ വർഗ്ഗം:1939-ൽ മരിച്ചവർ വർഗ്ഗം:വിയന്നയിൽ നിന്നുള്ള എഴുത്തുകാർ വർഗ്ഗം:ഓസ്ട്രിയൻ പത്രപ്രവർത്തകർ വർഗ്ഗം:ജൂത നോവലിസ്റ്റുകൾ
തുളസിപൂർ, ഡാങ്
നേപ്പാളിലെ ലുംബിനി പ്രവിശ്യയിലെ ഡാങ് ജില്ലയിലെ ഒരു സബ് മെട്രോപൊളിറ്റൻ നഗരമാണ് തുളസിപൂർ. ജനസംഖ്യ അനുസരിച്ച്, ഘോരാഹി കഴിഞ്ഞാൽ ജില്ലയിലെ ഏറ്റവും ജനസംഖ്യയുള്ള രണ്ടാമത്തെ നഗരമാണിത്. മുൻ ഗ്രാമവികസന സമിതികളായ തുളസിപൂർ, അമൃത്പൂർ എന്നിവ സംയോജിപ്പിച്ച് 1992 ലാണ് ഇത് സ്ഥാപിതമായത്. 2014-ൽ ഇത് വിപുലീകരിക്കുകയും ഉരാഹാരി, തരിഗൗൺ, പവൻനഗർ, ഹൽവാർ എന്നീ ഗ്രാമവികസന സമിതികൾ രൂപീകരിക്കുകയും ചെയ്തു. 2011-ലെ നേപ്പാൾ സെൻസസ് സമയത്ത്, 31,243 വ്യക്തിഗത വീടുകളിലായി 141,528 ആളുകൾ താമസിക്കുന്നു.
ചരിത്രം
ഇന്ത്യയിലെ ഔധിലെ ഏറ്റവും വലിയ താലൂക്കുകളിലൊന്ന് തുളസിപൂർ ആണ് ഭരിച്ചിരുന്നത്, അതിൽ ഡാങ്, ദേഖുരി താഴ്‌വരകൾ ഉൾപ്പെടുന്നു. അതിനാൽ, ഇത് പിന്നീട് പടിഞ്ഞാറൻ നേപ്പാളായി മാറിയ ; 22 ഉപസംസ്ഥാനങ്ങൾ ഉണ്ടായിരുന്ന ബൈസെ രാജ്യങ്ങളിൽ ഒന്നായി കണക്കാക്കപ്പെടുന്നു ( बाइसे राज्य ). ബാബായി നദിയുടെ വടക്കൻ തീരത്ത് ഉള്ള സുകൗരക്കോട്ടിലെ തരു നാഗരികത ഏറ്റവും പഴയ മനുഷ്യ നാഗരികതകളിലൊന്നാണ്. ഇവിടുത്തെ ജനങ്ങളുടെ കിഴക്കോട്ടുള്ള കുടിയേറ്റത്തോടെ ഇത് രാജ്യത്തിന്റെ കിഴക്കൻ ഭാഗത്തേക്ക് വ്യാപിച്ചു.
ഗതാഗതം
കാഠ്മണ്ഡുവിലേക്ക് ഫ്ലൈറ്റുകൾ ലഭിക്കുന്ന ഓൾഡ്-താരിഗൗണിലാണ് ഡാങ് എയർപോർട്ട്. റോഡുകൾ വടക്ക് സല്യാൻ ജില്ലയിലേക്കും റുകുമിലേക്കും (രപ്തി-ബാബായി ഹൈവേ എന്നും അറിയപ്പെടുന്നു) പോകുന്നു. അവ പഹാഡി ലോക്മാർഗിനെ സല്യാൻ ജില്ലയിലേക്കും റുകുമിലേക്കും പരസ്‌പരം ബന്ധപ്പെടുത്തുന്നു. പാൻ നേപ്പാൾ ദേശീയ പാത നിർമ്മിച്ചിരിക്കുന്നത് പർവതപ്രദേശങ്ങളിൽ, ടെറായിയിലെലെ മഹേന്ദ്ര ഹൈവേക്ക് സമാന്തരമായിട്ട് ആണ്. തെക്ക് ദേഖുരി താഴ്‌വരയിലെ മഹേന്ദ്ര ഹൈവേ അമിലിയയിലേക്കും കിഴക്ക് ഘോരാഹിയിലേക്കും പടിഞ്ഞാറ് പുരന്ദരയിലേക്കും ചിഞ്ചുവിലേക്കും സുർഖേത്തിലേക്കും പരസ്പരം ബന്ധിപ്പിക്കുന്നു. തെക്കൻ, പടിഞ്ഞാറൻ ഡാങ്, സല്യാൻ, റോൾപ, രുക്കും ജില്ലകളുടെ പ്രധാന ഗതാഗത കേന്ദ്രമാണിത്, കൂടാതെ റാപ്തി സോണിന്റെ മുഴുവൻ ഗതാഗത കേന്ദ്രമായും ഇത് പ്രവർത്തിക്കുന്നു.
പ്രാദേശിക ഗതാഗതം
ഇവിടുത്തെ പ്രധാന ഗതാഗത സ്രോതസ്സ് ബസുകളും ജീപ്പുകളുമാണ്. ഇപ്പോൾ മാർക്കറ്റ്, ടൗൺ സൈഡ് ഏരിയ എന്നിവിടങ്ങളിൽ പ്രാദേശിക ഗതാഗത ആവശ്യങ്ങൾക്കായി ഇലക്ട്രിക് ഓട്ടോ റിക്ഷയും ഉപയോഗിക്കുന്നുണ്ട്. പ്രധാന ഹൈവേകളിൽ ട്രക്കുകൾ ഉപയോഗിക്കുന്നുണ്ടെങ്കിലും ഗ്രാമങ്ങളിലെ ചരക്ക് ഗതാഗതത്തിന് ട്രാക്ടറുകൾ വ്യാപകമായി ഉപയോഗിക്കുന്നു.
മാധ്യമങ്ങൾ
പ്രാദേശിക സംസ്കാരം പ്രോത്സാഹിപ്പിക്കുന്നതിനായി, തുളസിപൂരിൽ നിലവിൽ നാല് എഫ്എം റേഡിയോ സ്റ്റേഷനുകളുണ്ട്. അതിൽ, റേഡിയോ തുളസിപൂർ 100.2MHZ ആണ് ആദ്യത്തെ കമ്മ്യൂണിറ്റി റേഡിയോ സ്റ്റേഷൻ. തുളസിപൂർ റേഡിയോ പ്രകൃതി 93.4 MHz, ആദ്യത്തെ പരിസ്ഥിതി സൗഹൃദ കമ്മ്യൂണിറ്റി റേഡിയോ സ്റ്റേഷനാണ്. റേഡിയോ ഹംറോ പഹുഞ്ച - 89 MHz ഒരു കമ്മ്യൂണിറ്റി റേഡിയോ സ്റ്റേഷൻ ആണ്. റേഡിയോ തുളസിപൂരും( 100.2 MHz) റേഡിയോ സഞ്ജിബാനി-91.0MHz ഉം സ്വകാര്യ റേഡിയോ സ്റ്റേഷനുകൾ ആണ്. കൂടാതെ, പ്രാദേശിക പരിപാടികളും വാർത്തകളും പ്രക്ഷേപണം ചെയ്യുന്ന രണ്ട് പ്രാദേശിക ടിവി സ്റ്റേഷനുകളായ STV, STN ചാനലുകളും ഉണ്ട്. ഇവയ്‌ക്കൊപ്പം നിരവധി ദിനപത്രങ്ങളും പ്രതിവാര പ്രാദേശിക പത്രങ്ങളും അവിടെ പ്രസിദ്ധീകരിക്കുന്നുണ്ട്. തുളസിപൂർ ഓൺലൈൻ എന്ന പേരിൽ ഒരു ഓൺലൈൻ ന്യൂസ് പ്രൊവൈഡർ ചാനലുണ്ട്. തുളസിപൂരിൽ നിന്ന് പ്രസിദ്ധീകരിക്കുന്ന ചില പത്രങ്ങൾ ഗോരക്ഷ ദിനപത്രം, രപ്തി ആവാജ് ദിനപത്രം, തർക്കോട്ട് വാരിക തുടങ്ങിയവയാണ്. നഗരത്തിലെ എല്ലാ മാധ്യമങ്ങളും റഫറൻസിനായി ചുവടെ പട്ടികപ്പെടുത്തിയിരിക്കുന്നു.
വിദ്യാഭ്യാസം
രപ്തി സോണിന്റെ സോണൽ ആസ്ഥാനം വിവിധ സർക്കാർ, പൊതു-സ്വകാര്യ, സ്വകാര്യ വിദ്യാഭ്യാസ സ്ഥാപനങ്ങൾക്ക് ആതിഥേയത്വം വഹിക്കുന്നു. നേപ്പാൾ സംസ്‌കൃത സർവ്വകലാശാല, NSU (മുമ്പ് മഹേന്ദ്ര സംസ്‌കൃത സർവ്വകലാശാല) അവിടുത്തെ ഏക സംസ്‌കൃത സർവ്വകലാശാലയും നേപ്പാളിലെ ഏറ്റവും പഴക്കമേറിയ രണ്ടാമത്തെ സർവ്വകലാശാലയുമാണ്. ഇത് വിദ്യാഭ്യാസ നിലവാരത്തിന് നേപ്പാളിലും ഇന്ത്യയിലും അറിയപ്പെടുന്ന സർവകലാശാലയാണ്. അവിടെ പുരാതന സംസ്‌കൃതം, വേദ ജ്യോതിഷം, നേപ്പാളി സാഹിത്യ വിദ്യാഭ്യാസം എന്നിവ അഭ്യസിപ്പിക്കുന്നു. നേപ്പാളിന്റെ നാനാഭാഗത്തുനിന്നും, മേച്ചി മുതൽ മഹാകാളി വരെയുള്ള വിദ്യാർത്ഥികൾ വേദഭാഷാ പഠനത്തിനായി അവിടെ വരാറുണ്ട്. ഇവിടം പ്രധാനമായും കുറഞ്ഞ വിദ്യഭ്യാസ ചെലവിനു പ്രശസ്തമാണ് - സംസ്കൃതത്തിലെ വിദ്യാഭ്യാസം ഏതാണ്ട് സൗജന്യമായി തന്നെയാണ് എന്നു പറയാവുന്നതാണ്. ഇതിന്റെ പ്രധാന അഡ്മിനിസ്ട്രേറ്റീവ് ഓഫീസ് ബെൽജുണ്ടിയിലും കാമ്പസ് ബിജൗരിയിലുമാണ്. മറ്റ് പ്രമുഖ സ്ഥാപനങ്ങളിൽ രപ്തി ബാബായി കാമ്പസ് ഉൾപ്പെടുന്നു, അത് ബിരുദാനന്തര ബിരുദം വരെ വിവിധ വിദ്യാഭ്യാസ സ്ട്രീമുകളിൽ സൗകര്യങ്ങൾ നൽകുന്നു. സെൻട്രൽ ആയുർവേദ കോളേജ്, രപ്തി ലൈഫ് കെയർ ഹോസ്പിറ്റലിന്റെ സ്റ്റാഫ് നഴ്‌സ് പ്രോഗ്രാമും ഈ മേഖലയിൽ വളരെ പ്രസിദ്ധമാണ്.
അതുപോലെ, SLC ഫലങ്ങളിൽ മിഡ്-വെസ്റ്റേൺ, ഫാർ-വെസ്റ്റേൺ റീജിയണുകളിൽ തുടർച്ചയായി ഒന്നാം സ്ഥാനത്തുള്ള തുളസി ബോർഡിംഗ് സ്‌കൂൾ, മിഡ്-വെസ്റ്റേൺ മേഖലയിലെ മികച്ച സ്‌കൂളിനുള്ള പുരസ്‌കാരം നേടിയതിന് നേപ്പാളിൽ പ്രശസ്തമാണ്. മേഖലയിലെ 15 ജില്ലകൾ).  നേപ്പാൾ സംസ്കൃത സർവകലാശാല, ഗൂർഖ ഹയർ സെക്കൻഡറി സ്കൂൾ, ഹംരോ പഹുഞ്ച് സെക്കൻഡറി സ്കൂൾ, ഡിവൈൻ ടെമ്പിൾ അക്കാദമി, ഹിമാൽ അക്കാദമി, ചന്ദ്രോദയ വിദ്യാ കുഞ്ച് ബോർഡിംഗ് സ്കൂൾ, ആദർശ് അക്കാദമി, രപ്തി വിദ്യാ മന്ദിർ സെക്കൻഡറി സ്കൂൾ, നോവെക്സ് കോളേജ്, ജിയാൻ കോളേജ് എന്നിവ തുളസിപൂരിലെ വിദ്യാഭ്യാസ സ്ഥാപനങ്ങളാണ്. ജ്യോതി എജ്യുക്കേഷൻ ഫൗണ്ടേഷന്റെ കീഴിൽ നിരവധി സ്കൂളുകളും കോളേജുകളും പ്രവർത്തിക്കുന്നു.
ആരോഗ്യ പരിരക്ഷ
തുളസിപൂരിൽ, രപ്തി പ്രൊവിൻഷ്യൽ ഹോസ്പിറ്റൽ എന്ന പേരിൽ പ്രവിശ്യാ തലത്തിലുള്ള ആശുപത്രിയുണ്ട്.
റഫറൻസുകൾ
അവലംബങ്ങൾഗ്രന്ഥസൂചിക
ബാഹ്യ ലിങ്കുകൾ
വർഗ്ഗം:Coordinates on Wikidata വർഗ്ഗം:നേപ്പാൾ
മൂക്കൻ കുരുടി
അപൂർവമായ ഒരു ഉഭയജീവിവർഗമാണ് ഇഗ്‌ത്യോഫിസ് ലോൻഗിസിഫാലസ്' (Ichthyophis longicephalus). മൂക്കൻ കുരുടി തുടങ്ങിയ നാടൻ പേരുകളിലറിയപ്പെടുന്ന വലിയ വിരകളുടെ രൂപമുള്ള ഉഭയജീവികളാണ് 'ലോൻഗിസിഫാലസ്' ഉൾപ്പെടെയുള്ള സീസിലിയൻ വർഗത്തിലെ ജീവികൾ. തികച്ചും നിരുപദ്രവകാരികളാണ് ഈ ജീവിവർഗം. ഉഷ്ണമേഖലാവനപ്രദേശത്തെ മണ്ണിന്റെയും പരിസ്ഥിതിവ്യൂഹത്തിന്റെയും നിലനിൽപ്പിന് ലോൻഗിസിഫാലസുകൾ പോലുള്ള ജീവികളും അനിവാര്യമാണ് എന്നു കരുതപ്പെടുന്നു. ഐ.യു.സി.എൻ. ചുവപ്പുപട്ടികയിൽ 'നിലവിൽ വിവരമില്ല' എന്നാണ് ലോൻഗിസിഫാലസ് വർഗത്തിന്റെ പദവി. നീളൻ ശരീരത്തിന്റെ മേൽഭാഗം ഇരുണ്ട തവിട്ടും, അടിഭാഗം മഞ്ഞനിറവുമുള്ള ജീവികളാണ് ലോൻഗിസിഫാലസുകൾ. 25 മുതൽ 30 സെന്റീമീറ്റർ വരെ നീളമുണ്ട്. ഉഷ്ണമേഖലാ വനപ്രദേശത്ത് ഈർപ്പമുള്ള മണ്ണിലാണ് ഇവ കാണപ്പെടുന്നത്. ഉപനിര പേര് (ലോൻജിസിഫാലസ്) സൂചിപിക്കുന്നത് ഇവയുടെ ഉരുണ്ട് നീണ്ട തലയെ ആണ്.
കേരളത്തിൽ
1979 ന് ശേഷം ഇതുവരെ കണ്ടിട്ടില്ലാത്ത ഈ ഉഭയജീവിയെ കേരളത്തിലെ വിവിധ വനപ്രദേശങ്ങളിൽ കണ്ടെത്തിയിരുന്നു. കണ്ണൂരിലെ ആറളം വനമേഖല, കോഴിക്കോട്ടെ കണിയാട് റിസർവ് ഫോറസ്റ്റ് എന്നിവിടങ്ങളിൽ നിന്നാണ് ലോൻഗിസിഫാലസ് വർഗത്തെ പുതിയതായി കണ്ടെത്തിയത്. 1990 ൽ വയനാട്ടിലെ തിരുനെല്ലിയിൽ നിന്ന് ശേഖരിച്ച് അമേരിക്കയിലെ മിഷിഗൺ സർവകലാശാലയിൽ സൂക്ഷിച്ചിട്ടുള്ള സാമ്പിളും ആ വർഗത്തിന്റേതാണെന്ന് ജനിതകപഠനം തെളിയിച്ചു.
സൈലന്റ് വാലി ഉൾപ്പെടെ പാലക്കാട് ചുരത്തിന് വടക്ക് നാലിടത്ത് ഇവയെ കണ്ടെത്തിയിരുന്നു. സുവോളജിക്കൽ സർവെ ഓഫ് ഇന്ത്യയിലെ ഡോ.ആർ.എസ്.പിള്ളയാണ് ലോൻഗിസിഫാലസിനെ 1979 ൽ സൈലന്റ് വാലിയിലെ കുന്തിപ്പുഴയ്ക്ക് സമീപത്തുനിന്ന് കണ്ടെത്തിയത്. സൈലന്റ് വാലി പ്രശ്‌നം കത്തിനിന്ന സമയമായിരുന്നു അത്. 'സെർച്ച് ഫോർ ദി ലോസ്റ്റ് ആംഫീബിയൻസ്' പരിപാടിയുടെ ഭാഗമായി 2010 ൽ ഇന്ത്യയിൽ നടന്ന ഏക പര്യവേക്ഷണം ലോൻഗിസിഫാലസിനെ വീണ്ടും കണ്ടെത്താൻ കേരളത്തിൽ നടന്നതാണ്. കണ്ണൂരിലെ ആറളം വന്യജീവി മേഖലയിൽ നിന്നും കോഴിക്കോട് വെള്ളരിമലയ്ക്ക് സമീപം കണിയാട് റിസർവ് ഫോറസ്റ്റിൽ നിന്നും ലോൻഗിസിഫാലസ് വർഗത്തെ കണ്ടെത്തിയിട്ടുണ്ട്. കൂടുതൽ ഗവേഷണത്തിൽ യു.എസിലെ മിഷിഗണിൽ സൂക്ഷിച്ചിട്ടുള്ള തിരുനെല്ലിയിൽനിന്നുള്ള 1990 ലെ സാമ്പിളും ലോൻഗിസിഫാലസിന്റേതാണെന്ന് തെളിഞ്ഞു.
തിരുവനന്തപുരം രാജീവ് ഗാന്ധി സെന്റർ ഫോർ ബയോടെക്‌നോളജിയിലാണ് ലോൻഗിസിഫാലസിന്റെ ഡി.എൻ.എ.വിശകലനം നടത്തിയത്. ടാക്‌സോണമിക്കൽ പഠനം ലണ്ടനിൽ നാച്ചുറൽ ഹിസ്റ്ററി മ്യൂസിയത്തിലാണ് നടന്നത്.
അവലംബം
വർഗ്ഗം:ഉഭയജീവികൾ
പൊൻമകൾ വന്താൽ
2020-ൽ റിലീസായ ഒരു തമിഴ് ചലച്ഛിത്രമാണ് പൊൻമകൾ വന്താൽ. ജെ.ജെ ഫെഡറിക് രചനയും സംവിധാനവും ചെയ്ത ചിത്രത്തിന്റെ നിർമ്മാതാവ് സൂര്യയാണ്. ജ്യോതിക, കെ ഭാഗ്യരാജ്, ആർ. പാർത്ഥിപൻ, ത്യാഗരാജൻ, പ്രതാപ് കെ പോത്തൻ, പാണ്ഡ്യരാജൻ തുടങ്ങി നിരവധി അഭിനേതാക്കൾ ചിത്രത്തിൽ അഭിനയിച്ചു. 2020 മെയ് 29 ന് പ്രൈം വീഡിയോയിൽ ചിത്രം റിലീസ് ചെയ്തു.
കഥ
അഭിഭാഷകയായ വെൻബ (ജ്യോതിക) പതിനഞ്ച് വർഷം പഴക്കമുള്ള ഒരു കേസ് പുനപരിശോധിക്കുവാൻ നടത്തുന്ന പോരാട്ടമാണ് ചിത്രത്തിന്റെ ഉള്ളടക്കം. ശക്തിജ്യോതി എന്ന ജ്യോതി എന്ന സീരിയൽ കില്ലർ യഥാർത്ഥ പ്രതിയല്ലെന്ന് സ്ഥാപിക്കാനാണ് വെൻബയുടെ വാദത്തിലൂടെ ശ്രമിക്കുന്നത്. സ്വന്തം അനുഭവസാക്ഷ്യങ്ങളുടെ നാടകീയമായ വെളിപ്പെടുത്തലുകളിലൂടെയാണ് കോടതിരംഗങ്ങൾ മുന്നോട്ടുപോകുന്നത്. ജ്യോതി തട്ടിക്കൊണ്ടുപോയതായി സി.സി.ടി.വി വീഡിയോയിൽ കാണുന്ന പെൺകുട്ടിയെ യഥാർത്ഥത്തിൽ ജ്യോതി രക്ഷിക്കുകയായിരുന്നുവെന്ന് വാദിച്ച അവർ താൻ തന്നെയായിരുന്നു ആ പെൺകുട്ടി എന്ന് വെളിപ്പെടുത്തി. യഥാർത്ഥപ്രതിയായ വരദരാജനെ നിയമത്തിന് മുന്നിൽ കൊണ്ടുവരാൻ കഥാന്ത്യത്തിൽ വെൻബ എന്ന അഭിഭാഷകക്ക് സാധിക്കുന്നു.
റിലീസ്
പൊൻമകൾ വന്താൽ 2020 മെയ് 29 ന് പ്രൈം വീഡിയോയിൽ പുറത്തിറങ്ങി. 2020 മാർച്ച് 27 ന് ഇത് തീയറ്ററുകളിൽ റിലീസ് ചെയ്യാൻ തീരുമാനിച്ചിരുന്നെങ്കിലും കോവിഡ് -19 പാൻഡെമിക് കാരണം, തിയറ്റർ റിലീസ് ഉപേക്ഷിക്കുകയായിരുന്നു. തിയേറ്ററുകൾക്ക് സാമ്പത്തിക നഷ്ടമുണ്ടാകുമെന്ന് ചൂണ്ടിക്കാട്ടി തമിഴ്‌നാട്ടിലെ തിയേറ്റർ ഓണേഴ്‌സ് അസോസിയേഷൻ അംഗങ്ങൾ സൂര്യ നിർമ്മിക്കുന്നതോ അഭിനയിക്കുന്നതോ ആയ സിനിമകൾ ബഹിഷ്‌കരിക്കുമെന്ന് ഭീഷണിപ്പെടുത്തി. ഈ ചിത്രം തെലുങ്കിൽ ബംഗാരു തള്ളി എന്ന പേരിൽ പുറത്തിറങ്ങുകയുണ്ടായി.
കാട്ടിൽ മേക്കതിൽ ക്ഷേത്രം
കൊല്ലം ജില്ലയിലെ ചവറയ്ക്കു സമീപം പന്മന യിൽ സ്ഥിതിചെയ്യുന്ന പ്രസിദ്ധമായ  ഒരു ക്ഷേത്രമാണ് കാട്ടിൽ മേക്കതിൽ ഭഗവതിക്ഷേത്രം. മണികെട്ടമ്പലം എന്നും ഈ ക്ഷേത്രം അറിയപ്പെടുന്നു. ജില്ലാ ആസ്ഥാനത്തു നിന്ന് 18 കിലോമീറ്റർ വടക്കു-പടിഞ്ഞാറു ഭാഗത്താണ് ക്ഷേത്രം സ്ഥിതിചെയ്യുന്നത്. പരാശക്തിയായ ശ്രീ ഭദ്രകാളിയാണ് കാട്ടിലമ്മ അഥവാ കാട്ടിൽ മേക്കതിൽ അമ്മ എന്നറിയപ്പെടുന്നത്. കായലിനും കടലിനും മധ്യേ സ്ഥിതിചെയ്യുന്ന അപൂർവ്വം ക്ഷേത്രങ്ങളിലൊന്നാണ് കാട്ടിൽ മേക്കതിൽ ദേവീക്ഷേത്രം. ക്ഷേത്രത്തിന്റെ ഒരു വശത്ത് അറബിക്കടലും മറുവശത്ത് ടി.എസ്. കനാലും സ്ഥിതിചെയ്യുന്നു. ക്ഷേത്രഭരണസമിതി ഏർപ്പെടുത്തിയ പ്രത്യേക ജങ്കാറിലൂടെ ഇവിടെ എത്തിച്ചേരാവുന്നതാണ്. ക്ഷേത്രത്തിനു സമീപമുള്ള ആൽമരത്തിൽ, പ്രത്യേകം പൂജിച്ചുനൽകുന്ന മണി നാമജപത്തോടെ പ്രദക്ഷിണം ചെയ്തു കെട്ടുന്നത് ഇവിടുത്തെ പ്രസിദ്ധമായ ഒരു ആചാരമാണ്‌. മനസ്സിൽ ന്യായമായ എന്താഗ്രഹിച്ചുകൊണ്ട് മണി കെട്ടുന്നുവോ അതു നടക്കുമെന്നാണ് വിശ്വാസം.
ഭൂപ്രകൃതി
കൊല്ലം ജില്ലയുടെ പടിഞ്ഞാറു ഭാഗത്ത് അറബിക്കടലിനും ടി.എസ്. കനാലിനും മധ്യേ കേരവൃക്ഷങ്ങൾ ധാരാളമുള്ള ഒരു തുരുത്തിലാണ് ക്ഷേത്രം സ്ഥിതിചെയ്യുന്നത്. വിശാലമായ മണൽപ്പരപ്പിനു നടുവിൽ ക്ഷേത്രം നിൽക്കുന്നത് മനോഹരമായ കാഴ്ച ഒരുക്കുന്നു. 2004-ൽ സുനാമി ദുരന്തമുണ്ടായപ്പോൾ പരിസരപ്രദേശം മുഴുവൻ കടൽക്ഷോഭത്തിനിരയായിട്ടും ക്ഷേത്രത്തിനു കേടുപാടുകൾ സംഭവിച്ചിരുന്നില്ല.
മണികെട്ടൽ ചടങ്ങ്
ക്ഷേത്രത്തിലെ ഒരു പ്രധാന ആചാരമാണ് 'മണികെട്ടൽ'. ക്ഷേത്രത്തിൽ നിന്നു പ്രത്യേകം പൂജിച്ചു തരുന്ന മണി ഇവിടെയുള്ള പേരാലിൽ കെട്ടി പ്രാർത്ഥിച്ചാൽ ആഗ്രഹസാഫല്യമുണ്ടാകുമെന്നാണ് വിശ്വാസം. മരത്തിനു ചുറ്റും ഏഴുതവണ ദേവീനാമ ജപത്തോടെ പ്രദക്ഷിണം ചെയ്തതിനു ശേഷമാണ് മണികെട്ടുക. ഇങ്ങനെ മൂന്നു തവണ വന്ന് മണികെട്ടണമെന്നാണ് വയ്പ്. ആയിരകണക്കിന് ഭക്തർ വ്രത ശുദ്ധി യോടെ ഇവിടെ എത്തി ആഗ്രഹം പൂർത്തിയാക്കുന്നു
വൃശ്ചികോത്സവം
എല്ലാവർഷവും വൃശ്ചിക മാസത്തിൽ (നവംബർ) ഇവിടെ ഉത്സവം നടക്കാറുണ്ട്. പന്ത്രണ്ടു ദിവസം നീണ്ടുനിൽക്കുന്ന വൃശ്ചികോത്സവത്തിൽ പങ്കെടുക്കുവാൻ തമിഴ്നാട്, കന്യാകുമാരി എന്നിവിടങ്ങളിൽ നിന്നുപോലും ധാരാളം ഭക്തർ ഇവിടെയെത്തുന്നു. ഉത്സവസമയത്ത് ഭക്തർക്കു വസിക്കുവാനായി ആയിരക്കണക്കിനു കുടിലുകളാണ് ക്ഷേത്രപരിസരത്തു നിർമ്മിക്കുന്നത്. ഉത്സവത്തോടനുബന്ധിച്ച് തോറ്റംപാട്ട്, വിശേഷാൽ പൂജകൾ, അന്നദാനം, തങ്കയങ്കി ഘോഷയാത്ര, വൃശ്ചികപ്പൊങ്കൽ, തിരുമുടി ആറാട്ട് എന്നിവ നടത്താറുണ്ട്.
എത്തിച്ചേരുവാൻ
ചവറയ്ക്കു സമീപമുള്ള ശങ്കരമംഗലത്ത്
ഏറ്റവും അടുത്ത റെയിൽവേ സ്റ്റേഷനുകൾ- കൊല്ലം ജംഗ്ഷൻ, കരുനാഗപ്പള്ളി
അവലംബം
വർഗ്ഗം:കൊല്ലം ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ
എന്നപ്പടം വെങ്കടരാമ ഭാഗവതർ
കർണാടക സംഗീതത്തിന്റെ രചയിതാവായിരുന്നു എന്നപ്പടം വെങ്കടരാമ ഭാഗവതർ (1880 – 1961).
അവലംബം
വർഗ്ഗം:1961-ൽ മരിച്ചവർ വർഗ്ഗം:1880-ൽ ജനിച്ചവർ വർഗ്ഗം:കർണ്ണാടകസംഗീതജ്ഞർ
കാട്ടു നച്ചെലി
സോറിസിഡേ കുടുംബത്തിലെ ഒരു സസ്തനിയാണ് കാട്ടു നച്ചെലി അഥവാ Day's shrew. ഇന്ത്യയിലെ തദ്ദേശവാസിയാണ്. സ്വാഭാവികപരിസ്ഥിതി എന്നത് മധ്യരേഖാ-ഉപമധ്യരേഖാപ്രദേശങ്ങളിലെ വരണ്ട കാടുകളാണ്. ആവാസവ്യവസ്ഥയുടെ നാശത്താൽ വംശനാശഭീഷണി നേരിടുന്നു.
സ്രോതസ്സുകൾ
വർഗ്ഗം:ഇന്ത്യയിലെ സസ്തനികൾ വർഗ്ഗം:ഇന്ത്യയിലെ തദ്ദേശ ജീവികൾ
ബ്രെയ്റ്റ്ബാർട്ട് ന്യൂസ്
ഒരു അമേരിക്കൻ വാർത്താവെബ്സൈറ്റും . തീവ്രവലത് മാധ്യമ പ്രചാരണസ്ഥാപനവുമാണ് ബ്രെയ്റ്റ്ബാർട്ട് ന്യൂസ്.ആൻഡ്രു ബ്രെയ്റ്റ്ബാർട്ട് 2007-ലാണ് ഇത് സ്ഥാപിച്ചത്. മനഃപ്പൂർവം വഴിതെട്ടിക്കുന്നതും വളച്ചൊടിച്ചതുമായ വാർത്തകളുടെ പേരിൽ കുപ്രസിദ്ധി നേടി. ഉള്ളടക്കത്തിൽ സ്ത്രീവിരുദ്ധതയും,വംശീയതയും പരക്കെ ആരോപിക്കപ്പെടുന്നു.
2005–12: Creation and early years
വലത്ത്‌|ലഘുചിത്രം|257x257ബിന്ദു|Andrew Breitbart in 2012
വാട്ടർടൺ-ഗ്ലേഷ്യർ അന്തർദേശീയ സമാധാന ഉദ്യാനം
അമേരിക്കയിലെ ഗ്ലേഷ്യർ ദേശീയോദ്യാനവും, കാനഡയിലെ വാട്ടർടൺ ദേശീയോദ്യാനവും സംയുക്തമായി അറിയപ്പെടുന്നതാണ് വാട്ടർടൺ-ഗ്ലേഷ്യർ അന്തർദേശീയ സമാധാന ഉദ്യാനം(ഇംഗ്ലീഷ്: Waterton-Glacier International Peace Park).ഈ രണ്ട് ദേശീയോദ്യാനങ്ങൾക്കും സംരക്ഷിത ജൈവമണ്ഡലം എന്ന പദവി ലഭിച്ചിട്ടുണ്ട്. ഇവരണ്ടിനും ഒരുമിച്ചാണ് യുനെസ്കൊ ലോകപൈതൃക പദവി നൽകിയിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ വർഗ്ഗം:കാനഡയിലെ ലോകപൈതൃകകേന്ദ്രങ്ങൾ
സിലിക്ക
വെളുത്തതും സിലിക്ക സമ്പുഷ്ടവുമായ മണലിനെ ആണ് സിലിക്ക മണൽ എന്ന് വിളിക്കുന്നത് കേരളത്തിലെ ആലപ്പുഴ പള്ളിപ്പുറം പ്രദേശം സിലിക്ക മണലിനാൽ സമ്പുഷ്ടമാണ്. ഗ്ലാസ് നിർമ്മാണത്തിന് പ്രധാനമായി ഉപയോഗിക്കുന്നു
പുറംകണ്ണികൾ
വർഗ്ഗം:ഇ-നമ്പർ അഡിറ്റീവുകൾ
റോസക്കുരുവി
രൂപവിവരണം
ഈ പക്ഷിയുടെ നീളം 13-15 സെ.മീ. ആണ്. ബമുള്ള ഈ പക്ഷിയ്ക്ക് കുമ്പിൽ പോലുള്ള കൊക്കുകളുണ്ട്. It has a stout and conical bill. പൂവന് റോസ് കകലർന്ന ചുവപ്പു നിറമുള്ള തല, നെഞ്ചും മുതുകും ഉണ്ട്. കടുത്ത തവിട്ടു നിറമുള്ള ചിറകിൽ രണ്ടൂ വെള്ള വരകളുണ്ട്, വെള്ള വയറും പിടകൾക്കും വളർച്ച എത്താത്ത ആണിനും മുകളിൽ മഞ്ഞ കലർന്ന തവിട്ടു നിറമുള്ള മുകൾ വശം. മങ്ങിയ അടിവശംചാര നിറമുള്ള തല.
കാൾ ബ്രൗൺ (ഒബ്സ്റ്റെട്രിഷ്യൻ)
ചിലപ്പോൾ കാൾ റുഡോൾഫ് ബ്രൗൺ കാൾ വോൺ ബ്രൗൺ-ഫെർൺവാൾഡ് അല്ലെങ്കിൽ കാൾ റിട്ടർ വോൺ ഫെർൺവാൾഡ് ബ്രൗൺ എന്നീ പേരുകളിലും അറിയപ്പെട്ടിരുന്ന കാൾ ബ്രൗൺ (22 മാർച്ച് 1822 - 28 മാർച്ച് 1891) ഒരു ഓസ്ട്രിയൻ ഒബ്സ്റ്റെട്രിഷ്യൻ ആയിരുന്നു. 1822 മാർച്ച് 22 ന് ഓസ്ട്രിയയിലെ സിസ്റ്റർഡോർഫിൽ മെഡിക്കൽ ഡോക്ടർ കാൾ ഓഗസ്റ്റ് ബ്രൗണിന്റെ മകനായി അദ്ദേഹം ജനിച്ചു.
കരിയർ
1841 മുതൽ വിയന്നയിൽ പഠിച്ച ബ്രൗൺ 1847-ൽ വിയന്ന ജനറൽ ഹോസ്പിറ്റലിൽ സെകുന്ദരാർസ്റ്റ് (അസിസ്റ്റന്റ് ഡോക്ടർ) സ്ഥാനം ഏറ്റെടുത്തു. 1849-ൽ ഇഗ്നാസ് സെമ്മൽവീസിന്റെ പിൻഗാമിയായി ആശുപത്രിയിലെ ആദ്യത്തെ പ്രസവ ക്ലിനിക്കിൽ പ്രൊഫസർ ജോഹാൻ ക്ലീനിന്റെ സഹായിയായ അദ്ദേഹം 1853 വരെ ആ സ്ഥാനം വഹിച്ചു.
1853-ൽ, ബ്രൗൺ ഒരു പ്രൈവറ്റ്ഡോസന്റായതിനുശേഷം, ട്രയന്റിലെ പ്രസവചികിത്സയുടെ സാധാരണ പ്രൊഫസറായും ടിറോളർ ലാൻഡസ്-ഗെബർ-ഉണ്ട് ഫൈൻഡലാൻസ്റ്റാൾട്ടിന്റെ വൈസ് ഡയറക്ടറായും നിയമിതനായി. 1856 നവംബറിൽ ജോഹാൻ ക്ലീനിന്റെ പിൻഗാമിയായി പ്രസവചികിത്സ പ്രൊഫസറായി അദ്ദേഹത്തെ വിയന്നയിലേക്ക് വിളിച്ചു. ബ്രൗണിന്റെ നിർദ്ദേശപ്രകാരം, ആശുപത്രിയിലെ ആദ്യത്തെ ഗൈനക്കോളജി ക്ലിനിക്ക് 1858-ൽ അദ്ദേഹത്തിന്റെ നിർദ്ദേശപ്രകാരം സൃഷ്ടിക്കപ്പെട്ടു. ഗൈനക്കോളജി ഒരു സ്വതന്ത്ര പഠനശാഖയായി സ്ഥാപിച്ചതിന്റെ ബഹുമതി അദ്ദേഹത്തിനുണ്ട്
1867-1871-ൽ അദ്ദേഹത്തെ മെഡിക്കൽ ഫാക്കൽറ്റിയുടെ ഡീൻ ആയി നിയമിച്ചു, പിന്നീട് അദ്ദേഹം 1868/69 അധ്യയന വർഷത്തിൽ വിയന്ന സർവകലാശാലയുടെ റെക്ടറായി. 1872-ൽ നൈറ്റ് പട്ടം ലഭിച്ച അദ്ദേഹം (cf. റിട്ടർ എന്ന തലക്കെട്ട്) 1877-ൽ ഒരു ഹോഫ്രാറ്റ് ആയിത്തീർന്നു, ഇത് വളരെ പ്രഗത്ഭരായ പ്രൊഫസർമാർക്ക് മാത്രമുള്ള ഒരു സ്ഥാനമാണ്.
"ബ്രൗൺ-ഫെർൺവാൾഡ് അടയാളം" എന്ന് വിളിക്കപ്പെടുന്ന ഗർഭാവസ്ഥയുടെ തകരാറുമായി അദ്ദേഹത്തിന്റെ പേര് ബന്ധപ്പെട്ടിരിക്കുന്നു. ഈ അടയാളം 4-5 ആഴ്ചയിൽ ഇംപ്ലാന്റേഷൻ സ്ഥലത്ത് ഗർഭാശയ ഫണ്ടസിന്റെ അസമമായ വർദ്ധനവും മൃദുലതയും ആയി വിവരിക്കുന്നു.
പ്യൂപെറൽ പനിയെക്കുറിച്ചുള്ള കാഴ്ചകൾ
'കഡാവർ പോയിസണിങ്ങ് (ശവശരീര വിഷബാധ)' മാത്രമാണ് പ്യൂപെറൽ പനിയുടെ കാരണം എന്ന ഇഗ്നാസ് സെമ്മൽവീസിന്റെ പ്രബന്ധത്തെ എതിർത്ത് ബ്രൗൺ, തന്റെ സമകാലികരുമായി പൂർണ്ണമായ യോജിപ്പിൽ, പ്യൂപെറൽ പനിയുടെ 30 കാരണങ്ങൾ തിരിച്ചറിഞ്ഞു. ഈ പണ്ഡിതരുടെ എതിർപ്പ് ഉണ്ടായിരുന്നിട്ടും, ബ്രൗൺ ഒന്നാം ഡിവിഷനിൽ താരതമ്യേന കുറഞ്ഞ മരണനിരക്ക് നിലനിർത്തി, 1849 ഏപ്രിൽ മുതൽ 1953 അവസാനം വരെയുള്ള കാലഘട്ടത്തിലെ പ്യൂപെറൽ പനിയുടെ മരണനിരക്ക് കണക്കിൽ, ബ്രൗണിൻ്റെ മരണ നിരക്ക് സെമ്മൽവീസ് തന്നെ നേടിയ നിരക്കുമായി ഏകദേശം പൊരുത്തപ്പെടുന്നു. ഈ ഫലങ്ങൾ സൂചിപ്പിക്കുന്നത്, സ്ത്രീകളിൽ ശസ്ത്രക്രിയ നടപടിയിൽ പങ്കെടുക്കുന്നതിന് മുമ്പ് കൈകൾ അണുവിമുക്തമാക്കുന്നത് ബ്രൗൺ കഠിനമായി തുടർന്നുവെന്നാണ്. സെമ്മൽവീസ് ക്ലോറിൻ വാഷിംഗ് അവതരിപ്പിക്കുന്നത് വരെ, ഈ രീതി തുടർന്നിട്ടും മരണനിരക്ക് ഉയർന്ന നിലയിലേക്ക് മടങ്ങാൻ അദ്ദേഹം അനുവദിച്ചില്ല.
കൃതികൾ
ലഘുചിത്രം| ജീവചരിത്രത്തിൽ നിന്നുള്ള ഫോട്ടോ
അവലംബം
വർഗ്ഗം:1891-ൽ മരിച്ചവർ വർഗ്ഗം:1822-ൽ ജനിച്ചവർ
മാർ അഗ്ഗായി
കിഴക്കിന്റെ സഭയുടെ ഒന്നാം നൂറ്റാണ്ടിലെ ഒരു നേതാവായിരുന്നു മാർ അഗ്ഗായി (Aggeus). ക്രി. വ. 66 മുതൽ 81 വരെ ഇദ്ദേഹം ഈ ചുമതല വഹിച്ചു എന്ന് പരമ്പരാഗതമായി വിശ്വസിക്കപ്പെടുന്നു. മാർ അദ്ദായിയുടെ പ്രധാന ശിഷ്യനായിരുന്ന അഗ്ഗായി അദ്ദേഹത്തിന് ശേഷം എദേസ്സയിലെ സഭാഭരണം ഏറ്റെടുത്തു. ചില എഴുത്തുകളിൽ ക്രിസ്തുവിന്റെ എഴുപത്തിരണ്ട് ശിഷ്യന്മാരിൽ ഒരാളായി അഗ്ഗായിയെ പരിഗണിക്കുന്നു.
ജീവിതം
അപ്പോസ്തലന്മാരുടെ പ്രബോധനത്തിൽ മാർ അഗ്ഗായി:
"ഇന്ത്യയും അതിന്റെ എല്ലാ രാജ്യങ്ങളും ദൂരെ കടൽ മുഖാന്തരം പോലും അതിനോട് അതിരുപങ്കിടുന്നവരും, താൻ കെട്ടിപ്പടുത്ത സഭയുടെ വഴികാട്ടിയും ഭരണാധികാരിയുമായിരുന്ന, യൂദാസ് തോമസിൽ നിന്ന് പൗരോഹിത്യത്തിന്റെ അപ്പോസ്തോലികമായ കൈവെപ്പ് ഏറ്റുവാങ്ങി.... അസീറിയക്കാരുടെയും മേദ്യരുടെയും പേർഷ്യ മുഴുവനും ബാബിലോണിനു ചുറ്റുമുള്ള രാജ്യങ്ങളും... ഇന്ത്യക്കാരുടെ അതിർത്തികളിലേക്കും ഗോഗ്, മാഗോഗ് രാജ്യങ്ങളിലേക്കും പോലും.. അദ്ദേയൂസിന്റെ ശിഷ്യനായ അഗ്ഗേയൂസിൽ നിന്ന് അപ്പോസ്തലന്മാരുടെ പൗരോഹിത്യത്തിന്റെ കൈവെപ്പ് പ്രാപിച്ചു"
അഗ്ഗായിയുടെ ജീവിതത്തെക്കുറിച്ച് യാക്കോബായ എഴുത്തുകാരനായ ബർ എബ്രായ നൽകുന്ന വിവരണം ഇപ്രകാരമാണ്:
"സുവിശേഷ പ്രസംഗകനായ അദ്ദായിക്ക് ശേഷം അദ്ദേഹത്തിന്റെ ശിഷ്യൻ അഗ്ഗായി സ്ഥാനമേറ്റു. ഇദ്ദേഹം അബ്ഗാറിന് വേണ്ടി ചൈനീസ് തുണി നെയ്തു കൊടുത്തുവന്നിരുന്നു. അദ്ദായിയുടെ മരണശേഷം ഇദ്ദേഹം അവിടം ഉപേക്ഷിച്ച് കിഴക്കോട്ട് പോയി. പേർഷ്യ, അസീറിയ, അർമേനിയ, മീദിയ, ബാബിലോണിയ എന്നിവിടങ്ങളിലും ഖുസിസ്ഥാൻ പ്രദേശത്തും ഗെലെയരുടെ ഇടയിലും, ഇന്ത്യയുടെ അതിർത്തികൾ വരെയും ഇദ്ദേഹം പ്രഘോഷിക്കാൻ തുടങ്ങി. അബ്ഗാറിന്റെ പിൻഗാമിയായി രാജാധികാരമേറ്റ അദ്ദേഹത്തിന്റെ മകന്റെ സ്വതവേയുള്ള വിശ്വാസവൈപരീത്യം നിമിത്തം അവിടത്തെ വിശ്വാസം കുറയുമോ എന്ന ഭയത്താൽ ഇദ്ദേഹം എദേസ്സയിലേക്ക് മടങ്ങി. എദേസ്സയിൽ എത്തിയപ്പോൾ, അബ്ഗാറിന്റെ മകൻ തന്റെ പിതാവിന് വേണ്ടി ചെയ്തിരുന്നതുപോലെ തനിക്കുവേണ്ടിയും ചൈനീസ് തുണി നെയ്യാൻ ഉത്തരവിട്ടു. അഗ്ഗായി അവനോട് മറുപടി പറഞ്ഞു, 'എന്റെ ഗുരു ക്രിസ്തുവിന്റെ ആട്ടിൻകൂട്ടത്തെ തീറ്റിയിരുന്നപ്പോൾ ഞാൻ നിന്റെ പിതാവിന് വേണ്ടി ജോലി ചെയ്യുമായിരുന്നു. എന്നാൽ ഇപ്പോൾ തീറ്റ കൊടുക്കുന്ന ജോലി എനിക്ക് വന്നിരിക്കുന്നു, അതുകൊണ്ട് എനിക്ക് മറ്റൊരു ജോലി ചെയ്യാൻ കഴിയില്ല.' അദ്ദേഹത്തിന്റെ വാക്കുകളിൽ അരിശം മൂത്ത് നാട്ടുകാരനായ ഭരണാധികാരി കാലിന്റെ എല്ല് ഒടിച്ച് ഇദ്ദേഹത്തെ വധിച്ചു."
പിന്തുടർച്ച
മാർ അദ്ദായിയുടെ പ്രബോധനത്തിൽ: "സഭയിലെ എല്ലാ ആളുകളും ഇടയ്ക്കിടെ പോയി അവിടെ ശ്രദ്ധാപൂർവം പ്രാർത്ഥനകൾ നടത്തി; അപ്പോസ്തലനായ അദ്ദായി സ്വയം തങ്ങൾക്ക് നൽകിയ കൽപ്പനയും നിർദ്ദേശവും അനുസരിച്ചും, വഴികാട്ടിയും ഭരണാധികാരിയും എല്ലാ മനുഷ്യരുടെയും സാന്നിധ്യത്തിൽ അദ്ദേഹത്തിൽ നിന്ന് ലഭിച്ച പൗരോഹിത്യത്തിന്റെ കൈകൊണ്ട് അദ്ദേഹത്തിന്റെ ഇരിപ്പിടത്തിൽ അദ്ദേഹത്തിന്റെ പിൻഗാമിയുമായ അഗ്ഗായിയുടെ വാക്കും അനുസരിച്ച്, അവർ വർഷാവർഷം അദ്ദേഹത്തിന്റെ (മാർ അദ്ദായിയുടെ) മരണത്തിന്റെ അനുസ്മരണം ആചരിച്ചു... ഇദ്ദേഹവും അദ്ദേഹത്തിൽ നിന്ന് ലഭിച്ച അതേ കൈവയ്പ്പുകൊണ്ട് ഈ മെസൊപ്പൊട്ടേമിയ രാജ്യത്തുടനീളം പുരോഹിതന്മാരും വഴികാട്ടികളും ആക്കി. അങ്ങനെ അവരും അദ്ദായിയുടേതുപോലെ ഇദ്ദേഹത്തിന്റെ വാക്ക് അനുസരിക്കുകയും ആരാധ്യനായ ക്രിസ്തുവിന്റെ അപ്പസ്തോലന്റെ നല്ലവരും വിശ്വസ്തരുമായ പിന്തുടർച്ചാവകാശികളായി അത് കേൾക്കുകയും സ്വീകരിക്കുകയും ചെയ്തു. പക്ഷേ ഇദ്ദേഹം സ്വർണ്ണമോ വെള്ളിയോ ആരിൽനിന്നും സ്വീകരിച്ചില്ല, രാജകുമാരന്മാരുടെ സമ്മാനങ്ങൾ ഇദ്ദേഹത്തെ സമീപിക്കുകയും ചെയ്തില്ല; സ്വർണ്ണത്തിനും വെള്ളിക്കും പകരം ഇദ്ദേഹം വിശ്വാസികളുടെ ആത്മാക്കൾക്കൊണ്ട് ക്രിസ്തുവിന്റെ സഭയെ സമ്പുഷ്ടമാക്കി."
അവലംബം
വർഗ്ഗം:പൗരസ്ത്യ കാതോലിക്കാമാർ
മംഗോളിയൻ ഡത്ത് വേം
മംഗോളിയയിലെ മരുഭൂമിയിൽ ജീവിച്ചിക്കുന്നു എന്ന് കരുതുന്ന ഒരു ജീവിയാണ് മംഗോളിയൻ ഡത്ത്  വേം. യഥാർത്ഥത്തിൽ ഉണ്ടോ എന്ന് ഉറപ്പില്ലാത്ത ജീവിയാണ് ഇവ.
ശരീര ഘടന
കണ്ടു എന്ന് പറയുന്നവരുടെ വിവരണ പ്രകാരം ഇവയ്ക്ക് കടും ചുവപ്പ് നിറമാണ്‌, ഏകദേശം ഒരു മീറ്റർ ആണ് നീളം.
അവലംബം
വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
വോൺ ബ്രൗൺ-ഫെർൺവാൾഡ്സ് അടയാളം
ഗർഭാവസ്ഥയുടെ തുടക്കത്തിൽ ഗർഭാശയ ഫണ്ടസിൻ്റെ ക്രമരഹിതമായ മൃദുത്വവും വിപുലീകരണവും ഉള്ള ഒരു ക്ലിനിക്കൽ അടയാളമാണ് വോൺ ബ്രൗൺ-ഫെർൺവാൾഡ്സ് അടയാളം. ഗർഭാവസ്ഥയുടെ തുടക്കത്തിൽ ഗർഭപാത്രത്തിന്റെ അസമമായ വർദ്ധനവ് മൂലം ഒരു വശം മറ്റൊന്നിനേക്കാൾ വലുതായി കാണപ്പെടുകയും കൂടാതെ, അവ രണ്ടിനെയും വേർതിരിക്കുന്ന ഒരു പ്രകടമായ ചാലുകൾ കൂടി കാണാവുന്നതുമാണ്. ഗർഭാവസ്ഥയുടെ 5-8 ആഴ്ചകളിലാണ് ഇത് സംഭവിക്കുന്നത്.
കാൾ വോൺ ബ്രൗൺ-ഫെർൺവാൾഡിന്റെ പേരിലാണ് ഈ അടയാളം അറിയപ്പെടുന്നത്.
അവലംബം
വർഗ്ഗം:ഒബ്സ്റ്റട്രിക്ക്സ് വർഗ്ഗം:മെഡിക്കൽ അടയാളങ്ങൾ
ലീഷാൻസോറസ്
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് ലീഷാൻസോറസ്. അന്ത്യ-മധ്യ ജുറാസ്സിക് കാലത്തു ആണ് ഇവ ജീവിച്ചിരുന്നത്.
കുടുംബം
തെറാപ്പോഡ വിഭാഗത്തിൽ പെട്ടവയാണ് ഇവ.
പ്രജനനം
ഈ കാലഘട്ടത്തിൽ പെട്ട മറ്റു ദിനോസറുകളെ പോലെ ഇവയും മുട്ട ഇടുന്ന വിഭാഗം ജീവികൾ ആയിരുന്നു. ചില ദിനോസറുകൾ കൂടു കൂട്ടിയതിനും അട ഇരുന്നതിനും തെളിവുകൾ ഉണ്ട്.
ഓട്ടോഡെസ്ക്
ആർക്കിടെക്ച്വർ, എഞ്ചിനീയറിങ്, നിർമ്മാണമേഖല, വ്യവസായമേഖല, മീഡിയ, വിദ്യാഭ്യാസ-വിനോദമേഖലകൾ എന്നിവയിലെല്ലാം സോഫ്റ്റ്‌വെയർ നിർമ്മിക്കുന്ന ഒരു അമേരിക്കൻ മൾട്ടിനാഷണൽ കമ്പനിയാണ് ഓട്ടോഡെസ്ക്. ഓട്ടോഡെസ്ക് ആസ്ഥാനം കാലിഫോർണിയയിലെ സാൻ ഫ്രാൻസിസ്കോയാണ്, കൂടാതെ സാൻ ഫ്രാൻസിസ്കോയിലെ ഓഫീസിൽ ഓട്ടോഡെസ്ക് ഉല്പന്നങ്ങളുടെയും ഉപഭോക്താക്കളുടെ സൃഷ്ടികളുടെയും പ്രദർശനവും ഉണ്ട് .കൂടാതെ ലോകമെമ്പാടും ഓഫീസുകളുണ്ട്. കാലിഫോർണിയ, ഒറിഗോൺ, കൊളറാഡോ, ടെക്സസ്, മിഷിഗൺ, ന്യൂ ഹാംഷെയർ, മസാച്യുസെറ്റ്സ് എന്നീ സംസ്ഥാനങ്ങളിലാണ് ഇതിന്റെ യുഎസ് ഓഫീസുകൾ സ്ഥിതി ചെയ്യുന്നത്. ഒന്റാറിയോ, ക്യൂബെക്ക്, ആൽബെർട്ട എന്നീ പ്രവിശ്യകളിലാണ് ഇതിന്റെ കാനഡയിലുള്ള ഓഫീസുകൾ സ്ഥിതി ചെയ്യുന്നത്.
ഓട്ടോകാഡിന്റെ ആദ്യ പതിപ്പുകളുടെ പ്രോഗ്രാമറായിരുന്ന ജോൺ വാക്കർ 1982 ലാണ് കമ്പനി സ്ഥാപിച്ചത്. കമ്പനിയുടെ മുൻനിര കമ്പ്യൂട്ടർ-എയ്ഡഡ് ഡിസൈൻ (CAD) സോഫ്റ്റ്‌വെയറായ ഓട്ടോകാഡ്, റെവിറ്റ് എന്നിവ പ്രധാനമായും ആർക്കിടെക്റ്റുകൾ, എഞ്ചിനീയർമാർ, സ്ട്രെക്ചറൽ ഡിസൈനർമാർ എന്നിവർ രൂപകൽപ്പന, വരക്കൽ, കെട്ടിടങ്ങളുടെ ചിത്രീകരണം എന്നിവക്കായി ഉപയോഗിക്കുന്നു. വൺ വേൾഡ് ട്രേഡ് സെന്റർ മുതൽ ടെസ്ല ഇലക്ട്രിക് കാറുകൾ വരെ വിവിധങ്ങളായ മേഖലകളിൽ കമ്പനിയുടെ സോഫ്റ്റ്‌വെയറുകൾ ഉപയോഗിച്ചുവരുന്നു.
ഓട്ടോകാഡിന്റെ പേരിലാണ് ഓട്ടോഡെസ്ക് എന്ന കമ്പനി പ്രശസ്തമായതെങ്കിലും ഓട്ടോഡെസ്ക് ഇൻവെന്റർ, ഓട്ടോഡെസ്ക് സ്കെച്ച്ബുക്, ഫ്യൂഷൻ 360, ഓട്ടോഡെസ്ക് പ്രൊഡക്റ്റ് ഡിസൈൻ സ്യൂട്ട് തുടങ്ങി ഒരു കൂട്ടം സോഫ്റ്റ്‌വെയറുകൾ ഇവർക്കുണ്ട്. ബിൽഡിങ് ഇൻഫർമേഷൻ മോഡെലിങ് (ബി.ഐ.എം) സോഫ്റ്റ്‌വെയറായ റെവിറ്റ് കെട്ടിടനിർമ്മാണത്തിന് മുൻപുള്ള ആസൂത്രണം, നിയന്ത്രണം എന്നിവക്കായി ഉള്ളതാണ്.
അനിമേഷൻ-വീഡിയോ ഗെയിം മേഖലകളിലേക്കായി 3ഡിഎസ് മാക്സ്, മായ എന്നീ സോഫ്റ്റ്‌വെയറുകൾ ഓട്ടോഡെസ്കിന്റെതായി ഉണ്ട്.
ചരിത്രം
1982-ൽ ജോൺ വാക്കറും ഒരു കൂട്ടം പ്രോഗ്രാമർമാരും ചേർന്നാണ് കമ്പനി സ്ഥാപിച്ചത്. 8-ബിറ്റ് സിപി/എം ഓപ്പറേറ്റിംഗ് സിസ്റ്റത്തിൽ പ്രവർത്തിക്കുന്ന മൈക്രോ കമ്പ്യൂട്ടറുകളിലും പുതിയ 16-ബിറ്റ് സിസ്റ്റങ്ങളിൽ രണ്ടെണ്ണം വിക്ടർ 9000, ഐബിഎം പേഴ്‌സണൽ കമ്പ്യൂട്ടർ (പിസി) എന്നിവയിലും പ്രവർത്തിക്കുന്ന കമ്പ്യൂട്ടർ-എയ്ഡഡ് ഡിസൈൻ പ്രോഗ്രാമായ ഇന്ററാക്റ്റ് സ്വന്തമാക്കിയ ശേഷമാണ് വാക്കർ കമ്പനി സ്ഥാപിച്ചത്. ഈ ഉപകരണം ചെറിയ ഡിസൈൻ, എഞ്ചിനീയറിംഗ്, ആർക്കിടെക്ചർ കമ്പനികൾക്ക് വിശദമായ സാങ്കേതിക ഡ്രോയിംഗുകൾ സൃഷ്ടിക്കുന്നതിന് തക്കതായ രീതിയിലേക്ക് മാറ്റി. 1979-ൽ മൈക്കൽ റിഡിൽ ഈ പ്രോഗ്രാം വികസിപ്പിച്ചെടുത്തു. പ്രോഗ്രാം വിൽക്കാൻ റിഡിൽ പാടുപെടുകയും റോയൽറ്റിക്ക് പകരമായി വാക്കറിന് വിൽക്കാൻ സമ്മതിക്കുകയും ചെയ്തു. പ്രോഗ്രാം കൂടുതൽ വികസിപ്പിക്കുകയും ഓട്ടോകാഡ് എന്ന് പുനർനാമകരണം ചെയ്യുകയും ചെയ്തു.
കരിമഞ്ഞൾ
നീല കലർന്ന കറുപ്പുനിറത്തോടുകൂടിയ കിഴങ്ങുള്ള ഒരു ബഹുവർഷകുറ്റിച്ചെടിയാണ് കരിമഞ്ഞൾ. . ഇന്ത്യൻ തദ്ദേശവാസിയായ ഈ ചെടി ഇതിന്റെ കിഴങ്ങിന്റെ ഔഷധഗുണം കാരണം വളരെ സാമ്പത്തികപ്രാധാന്യമുള്ളതാണ്. വംശനാശഭീഷണിയുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:കിഴങ്ങുകൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ വർഗ്ഗം:വംശനാശം നേരിടുന്ന സസ്യങ്ങൾ
സൻജുറോ
സൻജുറോ (椿三十郎) 1962-ൽ പുറത്തിറങ്ങിയ ബ്ലാക്ക് ആൻഡ് വൈറ്റ് ജാപ്പനീസ് ജിഡൈഗേകി ചലച്ചിത്രമാണ്. അകിര കുറോസാവയാണ് ഈ ചലച്ചിത്രം സംവിധാനം ചെയ്തത്. തോഷിറോ മിഫ്യൂണെ ആണ് നായകനായി അഭിനയി‌ച്ചത്. കുറസോവയുടെ 1961 -ലെ ചലച്ചിത്രമായ യോജിം‌ബോയുടെ രണ്ടാം ഭാഗമാണിത്.
ഷുഗോറോ യാമമോട്ടോയുടെ നോവൽ ഹൈബി ഹൈയാന്റെ ചലച്ചിത്രാവിഷ്കാരമായിരുന്നു ആദ്യം ഈ ചിത്രം. 1961-ലെ അകിര കുറോസാവ ചിത്രമായ യോജിംബോ വിജയിച്ചതോടെ ഒരു പ്രധാന കഥാപാത്രത്തെ ഉൾപ്പെടുത്തി കഥ പരിഷ്കരിക്കുകയായിരുന്നു.
കഥ
ലോഡ് ചേമ്പർലെയിൻ ആയ മറ്റ്സുത അഴിമതിക്കാരനാണെന്ന് യുവാക്കളായ ഒൻപത് സമുറായിമാർ കരുതുന്നു. കുറ്റകൃത്യങ്ങൾ സംബന്ധിച്ച് ഇവർ നൽകിയ പരാതി ഇദ്ദേഹം കീറിക്കളഞ്ഞതാണ് ഇവരുടെ സംശയത്തിന് കാരണം. ഇവരിൽ ഒരാൾ ഇക്കാര്യം സൂപ്രണ്ടിനോട് പറയുന്നു. സൂപ്രണ്ട് ഇക്കാര്യത്തിൽ ഇടപെടാമെന്ന് ഉറപ്പുനൽകുന്നു. ഒരു ദേവാലയത്തിൽ ഇവർ ഈ വിഷയം രഹസ്യമായി ചർച്ച ചെയ്യാൻ കൂടുമ്പോൾ ഒരു റോണിൻ (മിഫ്യൂണെ)  ഇക്കാര്യം കേൾക്കുന്നു. സൂപ്രണ്ടാണ് യഥാർത്ഥ അഴിമതിക്കാരൻ എന്ന് റോണിൻ അവരോട് പറയുന്നു. ഈ സ്ഥലം സൂപ്രണ്ടിന്റെ ആൾക്കാർ വളയുന്നതോടെ ഇക്കാര്യം സത്യമാണെന്ന് ഇവർക്ക് ബോദ്ധ്യമാകുന്നു. യുവ സമുറായിമാർ യുദ്ധം ചെയ്യാൻ ആഗ്രഹിക്കുന്നെങ്കിലും റോണിൻ അവരെ ഒളിപ്പിച്ചശേഷം ആക്രമണകാരികളെ കബളിപ്പിച്ച് തിരിച്ചയയ്ക്കുന്നു. അഴിമതിക്കാർക്കെതിരേ യുവ സമുറായിമാരെ സഹായിക്കാം എന്ന് റോണിൻ ഉറപ്പുനൽകുന്നു.
ഒരു സ്ത്രീ റോണിന്റെ പേര് ചോദിക്കുമ്പോൾ ഇദ്ദേഹം അടുത്തുള്ള കാമെല്ലിയ മരങ്ങളെ നോക്കിക്കൊണ്ട് തന്റെ പേര് 椿 സുബാക്കി (കാമെല്ലിയ) സൻജുറോ 三十郎 എന്നാണെന്ന് പറയുന്നു.
സൻജുറോയുടെ സഹായത്തോടെ നന്മയുടെ ഭാഗം വിജയിക്കുന്നു. സൂപ്രണ്ട് ഹരകിരി നടത്തുന്നു. യുവ സമുറായിമാരും മറ്റുള്ളവരും വിജയാഘോഷം നടത്തുമ്പോൾ സൻജുറോ രഹസ്യമായി ഇവിടം വിട്ട് പോകുന്നു. ഇദ്ദേഹം ഹൻബേയി എന്നയാളോട് ഏറ്റുമുട്ടാനൊരുങ്ങുകയാണ്.
പോരാട്ട രംഗത്തിൽ രണ്ടാളും അര മിനിട്ടോളം അനങ്ങാതെ നിൽക്കുന്നു. ഹൻബേയി വാളൂരുമ്പോൾ സൻജുറോ അതിനേക്കാൾ വളരെ വേഗത്തിൽ വാൾ ഉറയി‌ൽ നിന്നൂരുകയും അതേ ആക്കത്തിൽ വെട്ടുകയും ചെയ്യുന്നു. വിജയാഹ്ലാദം നടത്തുന്ന സമുറായിമാരോട് സൻജുറോ ദേഷ്യപ്പെടുന്നു. താനും ഹൻബേയിയും തമ്മിൽ വ്യത്യാസമൊന്നുമില്ലെന്നും ഉറയിലിരിക്കുന്ന വാളുകളാണ് ഏറ്റവും നല്ലവയെന്നും സൻജുറോ പറയുന്നു. തന്നെ പിന്തുടരരുത് എന്ന് പറഞ്ഞശേഷം സൻജു‌റോ യാത്രയാകുന്നു.
നിർമ്മാണം
ഷുഗാരോ യാമമോട്ടോയുടെ ചെറുകഥയായ "സമാധാനപരമായ ദിനങ്ങൾ" (日日平安 നിചിനിചി ഹൈ-ആൻ) ആസ്പദമാക്കിയാണ് ചിത്രം തയ്യാറാക്കിയിരിക്കുന്നത്. ആദ്യം സൻജുറോ കഥ നേരിട്ട് ചലച്ചിത്രമാക്കാനായിരുന്നു തീരുമാനം. യോജിംബോ വിജയിച്ച ശേഷം സ്റ്റുഡിയോ ആ ചിത്രത്തിലെ പ്രതിനായകകഥാപാത്രത്തെ ഈ ചിത്രത്തിലും ഉപയോഗിക്കാൻ തീരുമാനിക്കുകയായിരുന്നു. കുറോസാവ അതിനനുസരിച്ച് കഥയിൽ മാറ്റങ്ങൾ വരുത്തി.
അരുവിയിലേയ്ക്ക് ഒരു പൂ വീഴുന്ന സീൻ ചിത്രീകരിക്കുക വളരെ ബുദ്ധിമുട്ടായിരുന്നു. ആദ്യം പിയാനോ വയർ ഉപയോഗിക്കാൻ തീരുമാനിച്ചുവെങ്കിലും അത് ഉപേക്ഷിച്ചു. സ്റ്റോക്കിംഗ് അഴിച്ചെടുത്ത നൈലോൺ ഉപയോഗിച്ചാണ് പിന്നീട് ഈ രംഗം ചിത്രീകരിച്ചത്. ഇത് വിജയിച്ചത് വിവരിക്കാനാവാത്ത അനുഭവമായിരുന്നു എന്ന് ചിത്രത്തിന്റെ പ്രോപ്പർട്ടി മാസ്റ്റർ ഷോജി ജിൻബോ പ്രസ്താവിക്കുകയുണ്ടായി. രക്തം പൊട്ടിത്തെറിക്കുന്ന രംഗം ഒറ്റ ഷോട്ടിലാണ് ചിത്രീകരിച്ചതെന്ന് പ്രൊഡക്ഷൻ ഡിസൈനർ യോഷിരോ മുറാകി പ്രസ്താവിച്ചിരുന്നു. തത്സുയ നകാഡായിയുടെ ശരീരത്തിൽ ഘടിപ്പിച്ചിരുന്ന കമ്പ്രസ്സർ സംവിധാനം തെറ്റായി പ്രവർത്തിച്ച് പ്രതീക്ഷിച്ചതിനേക്കാൾ വളരെ അധികം രക്തം ചിതറുകയുണ്ടായി.
റിലീസ്
1962 ജനുവരി 1-നാണ് സൻജുറോ റിലീസ് ചെയ്തത്. ടോഹോ ആയിരുന്നു വിതരണം നടത്തിയത്. 1962-ൽ ടോഹോ റിലീസ് ചെയ്ത ചിത്രങ്ങളിൽ ഏറ്റവുമധിമം കളക്ഷൻ ലഭിച്ചത് സൻജുറോ എന്ന ചിത്രത്തിനായിരുന്നു. 1962 -ൽ റിലീസ് ചെയ്ത ജാപ്പനീസ് ചിത്രങ്ങളിൽ ഈ ചിത്രം രണ്ടാം സ്ഥാനത്തായിരുന്നു. 1962 -ൽ തന്നെയാണ് ഈ ചിത്രം അമേരിക്കൻ ഐക്യനാടുകളിൽ റിലീസ് ചെയ്തത്.
സുബാക്കി സൻജുറോ എന്ന പേരിൽ ഈ ചിത്രം 2007 -ൽ യോഷിമിറ്റ്സു മോറിറ്റ റീ മേക്ക് ചെയ്തിരുന്നു. യൂജി ഓഡ ആയിരുന്നു പ്രധാന വേഷത്തിൽ അഭിനയിച്ചത്.
സ്വീകരണം
വ‌ളരെ മികച്ച അഭിപ്രായമാണ് ചിത്രത്തിന് ലഭിച്ചത്. റോട്ടൻ ടൊമാറ്റോസിൽ 100% റേറ്റിംഗാണ് 21 റിവ്യൂകളെ ആസ്പദമായി ചിത്രത്തിന് ലഭിച്ചത്. 10-ൽ 8.4 ആണ് ശരാശരി റേറ്റിംഗ്.